Euskal Esperientziak Zientzia Zabalkundean jardunaldia ekainaren 14 eta 15ean - Sustatu.eus - Teknologia albisteak\nEuskal Esperientziak Zientzia Zabalkundean jardunaldia ekainaren 14 eta 15ean\n2018-05-24 : 09:52\nHiritarren artean kultura zientifikoa sustatzea eta harenganako interesa piztea ezinbestekoak dira etorkizuneko erronka eta kezka nagusiei erantzun arduratsu bat emateko. Testuinguru horretan, behar-beharrezkoa dira zientziaren dibulgazioa eta komunikazio-ekimenak. Egun, hainbat dira eremu horretan sortzen diren proiektuak eta gero eta zabalagoa da zientzia euskaraz dibulgatzen diharduten erakunde, elkarte eta norbanakoen taldea. Arlo honetan dabiltzan eragileak, egitasmoak eta ekimenak ezagutzera emateko Euskal Esperientziak Zientzia Zabalkundean (EEZZ18) jardunaldia izango da ekainaren 14an eta 15ean UPV/EHUk Donostian duen Carlos Santamaria Zentroan.\nDonostia International Physics Center (DIPC), Materialen Fisika Zentroa (CFM-MFZ) ikerketa erakundeen eta UPV/EHUko Kultura Zientifikoko Katedraren eskutik dator Euskal Esperientziak Zientzia Zabalkundean jardunaldia.\nGure inguruan abian jarritako komunikazio-ekimenak ezagutzera emateko eta etorkizuneko erronkak aztertzeko helburuarekin antolatu da biltzarra. Besteak beste, hainbat dibulgazio-ekimen aztertuko dira, martxan jarritako proiektu berritzaileak agerian jarriko dira eta komunikabideek jokatzen duten papera ere analizatuko da. Horrez gain, zientziaren zabalkundearekin lotutako posterren saioa eta UPV/EHUko Ilustrazio Zientifikoko Graduondoko ikasleen erakusketa bat ere egongo dira.\nEEZZ18 topaketa Gipuzkoako Campuseko Carlos Santamaria Zentroan izango da, ekainaren 14an eta 15ean, goizeko 9:00etatik 17:00etara. 100 pertsonentzako tokia dago eta interesa duenak ekainaren 1era arte du izena emateko epea. Matrikula 50 eurotakoa da eta bi egunetan zehar banatuko den materiala, saio guztietarako sarrera, bazkariak, mokaduak eta kafea barne hartzen du.


Agur bai, baina noiz arte? | munean\nAgur bai, baina noiz arte?\nPublicado en noviembre 20, 2013 por Biturie\nArgia astekariaren azalean irakur daiteke: “Agur mamuari”. Mamua erraustegia da, Zubietako erraustegia. Esan ohi da: txakurra hilda, agur amorruari. Ez beti. Gaur bertan jakin ditugu urriko soziometroaren emaitzak: EAJk goian jarraitzen du Gipuzkoan, azkeneko autonomikoetan baino gorago, Bilduren gainetik. Horrek errabia emango du, amorrua, eta pentsa dezake norbaitek erraustegia –hondakin bilketa- dela erruduna eta gatazka hori desagertuta EAJk ere behera egingo duela.\nNik ez naiz iritzi horretakoa. Niri iruditzen zaidana da Bilduk boterea galtzen duenean –eta galduko du- EAJk Bilduk desegindakoa berriro eraikitzeari ekingo diola, horrela sinesten duelako. Orduan, kontuan atera –orain arte Bilduk EAJri Bidegirekin atera dizkion moduan- eta ezker abertzaleari aurpegiratuko dio 8 milioi euro zaborrera –ez erraustegira- bota dituela, eta berriro gipuztarren xoxetatik ekin beharko zaiola Zubietako erraustegiari.\nEgia da Bildu hitza bete duela, hauteskundeetan emandako hitza. Hitz garestia, inolaz ere. Garestiegia. EAJk aurrera egitearen arrazoi nagusiak bi dira: bata, eta nagusiena, gipuztarrek ikusi dutela Bilduren gestioa ez dela egokia; eta bestea –zeharo inportantea hau ere- zaborren gatazkaren era guztietako gestioa –herriz herrikakoa eta mediatikoa- desastre hutsa izan direla.\nHor bai esan daitekeela: beteko dut hauteskundeetako hitza, nahiz eta horrek hurrengo hauteskundeak galtzea ekarri. Edo sinpleago: bataila bat irabazi, gerra galtzeko. Arrakasta pirrikoa erraustegiarena.\nBilduk asko du ikasteko. Behin iritsi erakunde handietara, eta bietatik galtzaile aterako dira. Ez da harritzekoa Arraiz-ek esatea duela 35 HBk asmatu egin zuela erakundeetan partea ez hartzearekin. Kalea errazagoa da erakundeetan parte hartzea baino. Kalean nahiko da protestatzearekin; erakundeetan, ordea, kudeatu eta gobernatu egin behar duzu, eta egindakoaren arabera baloratuko zaituzte.\nAgur mamuari bai, baina noiz arte? Eta zein preziotan?\n18 pensamientos en “Agur bai, baina noiz arte?”\nxabier zapatukue en noviembre 20, 2013 en 5:23 pm dijo:\nHasikeran esan zeurien kontratua baliogabea edo nuloa zala,epaiteigietara bere joango zirela,akabuen diru mahai ganean ipiñi eta ordaindu. Zaborren afera IAren akats politiko galanta, eta Arraizek bota zeuena falangista guztiak poz pozik itzi deuz, beste akats bat edo prietas las filas bat?\nbatenbat en noviembre 20, 2013 en 8:52 pm dijo:\nNire ustez zure tesia ez da baliogarria. Akats bat ikuzten diot.\nBoterea galtzea ahalbidetuko duena, bere bozken 1% galtzea bada, ezin daiteke irakurketarik egin gestioaz. Ez du bere gendeaz haratago konbentzitu, hori egia da, baña lehen zirenak dira. Gauzak ez dira aldatu, bilduren gestioak bereak konbentzitzen ditu, hori nahikoa da EAJ-Bildu parean jarraitzeko gipuzkoan. EAJk ere ez du gehiegi konbentzitu, ez bait du balazta bere alderuntz asko mugitu.\nGañera, aurreko soziometroarekin alderatuta, zertxobait egiten duela gora Gipuzkoan esango nuke Bilduk. Baña 1% inkestetan ez da tendentzia adierazle bat.\nBiturie en noviembre 20, 2013 en 9:52 pm dijo:\nBatenbat, bai eta ez. Zergatik? Udal- eta foru-hauteskundeen emaitzak eraman zuten Bildu Gipzukoako gobernura, ez hauteskunde autonomikoetako emaitzek. Hortaz, estrapolazioa fidagarria egiteko jakin beharko genuke ea zein den gipuztarren borondatea hurrengo udal- eta foru-hauteskundeei dagokienez. Hala ere, ezin uka, bi urte eta erdi pasata sorpasso bezalako bat gertatzen ari dela Gipuzkoan, zeinean EAJk gora egin eta Bildu posizioak galdu egiten dituen.\nZerk eraman du gipuztarra berriro ere konfiantza EAJrengan jartzera? Seguru arrazoi batek baino gehiago, baina azken hiru urte hauetan zaborren gatazka pil-pilean egon da Gipuzkoan eta ezin uka kuestio erabakigarria bihurtu dela.\nBestalde, nabarmentzekoa da honako hau ere: Bilduren foru-gobernunuak erabbaki badu aurreko EAJren gobernuak adostutakoa bertan behera uztea, eta hori zilegizkotzat demokratikiotzat hartu behar bada, eta hartu behar da, zilegitasun bera izango du hurrengo foru-gobernuak -Bidlukoa ez bada- Bilduren erabakiak bertan behera uzteko. Horregatik diñot nik garaipen pirrikoa izan daitekeela erraustegiaren inguruko erabakia.\nbatenbat en noviembre 21, 2013 en 5:46 pm dijo:\nNi ez nago guztiz ados. Egia da Foru gobernurako hauteskundeen inkestekin komparatu behar direla. Horrek gaurko inkesta partzialki baliogabetzen du errauskaiuaz hitz egiteko.\nBestalde, esango nuke foru hauteskundeetan hamaikabat eta aralar bozkatu zutenak EAJrantz joan direla. Hala ere, Sorpasso bat gorantzko joera dagoenen da garrantzizkoa. Sorpassoa bi indar parekatuta daudenean ez da esanguratsua. Gipukoak alde batera edo bestera egingo du, baña momentuz gipuzkoarrek ez dute autua egin. 6-7 puntuko desberdintasun bat litzateke esanguratsua.\nErrauzkaiari dagokionez, EAJk ez du berriz bultzatuko nere ustetan, hain handia ez beintzat. Bizkaian zabalgarbiren bigarren lerroa eraikitzeari uko egin diote. Bestalde, atez atekoarekin eta 5.edukiontziarekin Gipuzkoarrek sortzen duten zaborra nabarmen jeitsi da. 2012an iada 260.000 Tonatik behera, langa horrek errauzkaiuaren bideragarritasun ekonomikoa markatzen du. Bilduren zaborrak jasotzeko eraldaketarekin errauzkaiua ez da beharrezkoa izango bi urte barru orain ezagutzen dugun modura. Hor dago garaipena. Tamaña laurdenekoa egingo du EAJk bat eraikiz gero.\nzur eta lur en noviembre 21, 2013 en 7:11 am dijo:\nEzagutzen du norbaitek bere udalerrian erraustegia egin nahi duen EAJko uri batzarrarik ?\nBizkaiako Erandion egitea proposatu zenean EAJk ez zuen lortu errauskailuaren aldeko inolako ekimenarik burutzea bere jendearekin.\nEztabaida oztopatu zuen alderdi honek.\nGipuzkoako EHBilduk lortu du EAJ sekula santan bostgarren edukiontziaren alde ( organikoa ) jartzeko hain buru belarri borrokatzea . Ala ez ?\nLorpen hori nik ere txalotzen dut.\n” El Mundok dio Arraizek esan duela ……… “.\nHorretan ere erori ?\nzur eta lur en noviembre 21, 2013 en 7:22 am dijo:\nUrko Apaolazak ARGIAn ( 2.392. zenbakia ) idatzen du GREENPEACEk diola :\n” Zubietako eta gainerako azpiegiturek 394 miloi euroko aurrekontua zuten; 272 milloi errauskailua eraikitzeko. Aholkularitza teknikoa eta maileguen interesak gehituta , 580 miloi euro kostako luke ” .\nEa proiekto honen defendatzaileak jartzen duten dato hau ( edo beste bat beraien zenbakiak desberdinak balira ) berain hautes-programetan.\nHonen arabera ere ” Zubietako errauskailua 260.000 tona hondakin erretzeko disenaiuturik zegoen ……. Gipuzkoarrek urtetik urtera sortutako hondakin kopurua haunditu ez vaina murriztu egin da eta 2013an ez da 195.000 tonara iritsiko “.\nDebateak berak sortutako kontzientzi maila eta zelan ez , KRISIA honetan lagun.\nIzan huntsa !!!!\nprezz en noviembre 21, 2013 en 12:05 pm dijo:\nEta Biturie, datu bat ahaztu duzu, ze Europako Parlamentuak 2020 rako erraustegiak itxi behar direla dio. Orduan ze logika du 500 milloikp inbertsio horrek?\nBeste galdera bat; noiz erantzungo dute Pasai portuko aferan hainbat milio zaborrera bota dituen politiko guzti hoiel (Ay Gzlez de Txabarri….)\nBiturie en noviembre 21, 2013 en 12:36 pm dijo:\nBi kontu Prezz.\nBat: Europako Parlamentuak horrela badu erabakita, ez du zentzurik berriro ere erraustegia irekitzea. Ez dut gaia ondo ezagutzen, eta ez dakit beste zerbait ote dagoen atzertik.\nBi: nire posta zilegitasun demokratikoaren aldetik zegoen idatzita; hau da: une bateko gobernu-gehiengoek desegin dezakete -eta desegiten dituzte- aurretik gehiengoz ere hartutako erabakiak. Hori egin du Bilduk erraustegiarekin. Eta berdin gerta daiteke hauteskundeetako emaitzen arabera.\nDena den, egokia litzateke azaltzea zer den “2020 rako erraustegiak itxi” hori.\nxabier zapatukue en noviembre 21, 2013 en 5:35 pm dijo:\nNIre aburuz, gako bat ez dogu kontuan hartzen, hau da, Batzar Nagusiek zer esan zeurien honi buruz, Bilduk ez baitu horietan gehiengoa.\nEta beste bat, IAK zaborren afera ataratzen deuela nolabaiteko urruntasun politikoa erakusteko EAJrengandik, funtsean, eta hor dagoze ELAren kritikak eta LABen pasibotasuna; ez dagoze hain urrun biak kudeatzeko orduan, ze hasikeran gorria zan kolore nagusia eta akabuen hondakin eta gainontzeko korotzak hartu deurez botere-moketadunek; eta ez ahaztu Fagorren auzia.\nAtila en noviembre 23, 2013 en 12:01 pm dijo:\nPrezz, ze gustoko duzuen manipulatzea:\n“Eliminar la incineración de materiales reciclables” ta ez errauskailuak itxi.\nbatenbat en noviembre 24, 2013 en 12:41 pm dijo:\nBueno, manipulazioa zer den jakitea benetan zaia da. Bakoitzak nahi duena ulertzen duelako esaldi berdiñean.\nMateria organikoa 44%\nPapera ta kartoia 21,2%\nMetalak eta tetra-brik 4,1%\nBsteak 12,2% (material arriskutxuak barne: pilak, bateriak…)\nZeintzuk dira materiale birziklagarriak? gutxienez 87,8%\nEta materiale ez-birziklagarriak errauztu ahal izango direnak????\nZenbat errauzkaiu izango dira bideragarriak sortzen dugun zaborraren 90% ezin badaiteke erraustu? Zenbat errauskaiu itxi beharko dira? prezz-ek diona simplifikazioa izango da agian, baña praktikan eta kasu gutxi batzuk kenduta egia da orokorrean.\nprezz en noviembre 24, 2013 en 7:51 pm dijo:\nnoski sinplifikazio bat zela baina batenbatek oso argi planteatu du afera; 2020 rako zaborraren 90% ezin bada erraustu, zergatik 500miloi euro gastatu infraestuktura batean ? Erantzun razional edo logiko bat nahi nuke\nzur eta lur en noviembre 25, 2013 en 8:24 am dijo:\nNik ere galdera horri erantzun errazional eta logikoa nahiko nuke.\nEta EAJ-ko Ormazabalek eta PSEko Denis Itxasok emandakoa bada are eta argiagarriagoa.\nAste on bat danori !\nOlarizu en noviembre 25, 2013 en 6:12 pm dijo:\nGaur argitratu duten Euskopakometroaren arabera, gero eta euskaldun gutxiago gaude independentziaren alde. Politikoak errudunak!\nxabier zapatukue en noviembre 25, 2013 en 7:40 pm dijo:\nZergaitik ez doa Llera Master chef saiora? De calle irabaziko zeuen,honek bai “cocina” creativa!!\nAtila en noviembre 28, 2013 en 10:07 pm dijo:\nprezz en noviembre 29, 2013 en 4:27 pm dijo:\nados Atila, iritzi bat da, besteak bezain errespetagarria, baina ez du nik botatako erantzuna asetzen, zertarako 500 miloi euro gastatu mega erraustegi batean, Gipuzkoarrok zaborrara botatzen dugun zaborratik 90% 2020 urtean ezin bada erraustu. ¿Qui prodest 500 milioko infraestuktura hori kondizio horietan? Nora dijoazte 500 milio horiek ez badira beharrezkoak hemendik 10 bat urtetara ?Hori da “casus beli”a eta ez atez ateko afera.\niujuuuuuu en diciembre 3, 2013 en 10:31 am dijo:\nYo la verdad, sigo sin entender esa postura, tanto del PNV como del PSE, en contra del puerta a puerta. Si el debate se centrase en cual de los sietmas es con el que más se recicla (que ese debería de ser el debate) algo avanzaríamos, pero han llevado el debate de las basuras a otros derroteros, no por el bien de todos y tener un sistema que de verdad recicle, sino al de intereses partidistas. deporable.


Itxaropen, Elizatik plazak betetzera\n29 martxoa, 2021 Bide urratzaileak 640\nEuskal kantagintza berriaren garaitik, Ez Dok Amairu eta talde hartan jardundako hainbat kantariren izenak iritsi dira gaur eguneraino. Baina mugimendu hura zabalagoa izan zen, eta 60ko eta 70eko hamarkadetan nonahi sortu ziren euskaraz kantatzen zuten bikote, hirukote eta taldeak. Horren adibide da Legazpiko Itxaropen hirukotea. Marisol eta Marian Garmendiak eta Yosune Makibarrek osatzen zuten hirukoa. Elizako koruan abestuz hasi ziren, Jose Atxukarro apaizarekin; mezetan, Eguberrietan eta beste ospakizun batzuetan kantatzen zuten.\nElizatik kanpo eta hirukote moduan, La Salle ikastetxean egin zuten aurreneko emanaldia, eta jendeari gustatuta, jarraitzeko eskatu zieten. Garai hartan hasia zen Loiola irratia euskarazko kantariekin grabaketak egiten, eta Itxaropen hirukoteak ere parte hartu zuen saio horietan. Hala ezagutu zituzten Xabier Lete eta Lurdes Iriondo, eta baita garaiko beste abeslari eta talde batzuek ere. Ez Dok Amairurekin, Maite Idirinekin, Oskorri edota Urretxindorrak taldeekin jo izan zuten, bai Gipuzkoan eta baita Bizkaian ere.\nAparraldi hura jaitsi zenean utzi zioten elkarrekin kantatzeari, baina haietako batzuk jarraitu zuten, gerora bizileku izango zituzten Gasteizko edota Elizondoko abesbatzetan.\nBerokuntza sistema egokienaren bila »


“Jasangarritasuna bermatuko duen eredu bat behar dugu, bertako espezieetan oinarritua” – Debagoiena 2030\nIñaki Etxebeste: Une honetan gure basoetan ziurgabetasuna handia da. Basogintza epe luzerako sektore bat da. Iragan hurbileko gertaera batzuek eta intsignis pinuaren ereduak erakutsi digute zein eragin izan ditzaketen klima aldaketak eta globalizazioak gure basoetan. Duela 20 urte, intsignis pinuak asko balio zuen, inoiz ez zen horrenbeste ordaindu. Bat-batean, hasi ziren haizeteak, gaitzak –banda marroia eta gorria–… Eta horrek erakutsi digu zein zaurgarria den eredua.\nHala ere, basoa ez da ekoizpen ekonomiko huts gisa begiratu behar…\nM.A: Badira gu bezala modelo hauek defendatzen dabiltzanak. Basozainak, elkarteak, Foru Aldundiko teknikari batzuk… Ez dena sortu da sare bat edo modu antolatu bat kudeaketa eredu hau aurrera ateratzeko; ez, behintzat, Euskal Herri atlantikoan. Iratin, Aralarren eta Urbasan badaude horrelako ereduak. Ez dutenak matarrasarik erabiltzen eta bertako espezieekin ekoizten dutenak.\nM.A: Interesdunen zerrenda egin dugu, inguruko ereduak aztertu… Udal pare bat interesatu dira, eta baita jabe pribatuak ere. 600 bat hektarea inguru lirateke horiek. Kooperatibaren egituraren gainean ere badihardugu lanketa egiten.


Bizikletarako zaletasuna, baina bizikleta gutxi - Ahotsak.eus\nBizikletarako zaletasuna, baina bizikleta gutxi\nBizikletarako zaletasuna, baina bizikleta gutxi
Banaketa non egiten zuen. Gehienbat herrian ibiltzen zen; auzoetara bide oso txarrak zeuden. Jende gutxik izaten zuen bizikleta orduan eta gehienek alkilatu egiten zuten. Beraiek hiru zituzten eta bat karrerakoa zen, Eibarko BH-tik bereziki ekarria. Nolakoa zen bizikleta. Bizikletan ibiltzeko zaletasun handia zegoen eta lasterketak ere egiten ziren.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-013-014 kodeko bideoa nahi duzula aipatzea: ahotsak@ahotsak.eus\nBanaketa non egiten zuen. Gehienbat herrian ibiltzen zen; auzoetara bide oso txarrak zeuden. Jende gutxik izaten zuen bizikleta orduan eta gehienek alkilatu egiten zuten. Beraiek hiru zituzten eta bat karrerakoa zen, Eibarko BH-tik bereziki ekarria. Nolakoa zen bizikleta. Bizikletan ibiltzeko zaletasun handia zegoen eta lasterketak ere egiten ziren.\nGaia(k): Herria, azpiegitura » Herri-antolaketa » Bideak , Herria, azpiegitura » Garraioak » Bizikletak eta motorrak , Aisia » Kirola » Txirrindularitza\n- Eta, banaketa, e, ze lekutan eiten zenun zuk mutikotan, hamalau hamasei urtekin, bizikleta hartu ta ze lekuta? Ospitalea esan dezu Zumaira. Hortikan aparte?\n- Bizikletan, ba, ibili, herriyan. Eske, orduan, txaletak eta uain dare, baiño hor dana txaletez beteta zeon, ta udaan, ta ni ez, baiño nere anaiak eta, bizikletakin ta, Miara igual jun ta, biria, zea, txarra zian, gurdi-biriak eta. Igual, Elkanoa juteko, ba, bizikletan zeara jun, e, Miara, ta Mian bizikleta laga, ta handikan oiñez ta juten zian. Hemen, Zarautzan, pentsa zazu, bi o hiru tailler bazauzten alkilerrekuak. Hemen bizikletak hola, kontatzeko mouan zazkan jendiak, e! Bizikletan ibili nahi bazenun, alkilatu in behar izaten zan, in behar izaten zun. Gure itxian beti eoten zian bi eo hiru bai, bat karrerakua, gaiñea. Beno, karrerako hau ez zan guria, baiño Lasak eo, hoiek euki zuen taillerra nere aurretik. Oain hotel Alameda nola dao? Eskaillerak eta ditu. Hor itxe txiki bat zeon, ta hor zekaen garajia. Ta nere anai bat, zaharragua, oso ona zan bizikletan. Ta hura launtzea juten zitzaion tailler hortan, mekaniko launtzea. Oso afiziyo haundiya zun mekaniko. Ta, in ziyon behin hango nausiyak Eibarrea eaman, be hatxen fabrika. Ta han eman ziyoen bizikleta bat karrerakua, zea, Bizente Trueban neurrikua, kamixetak, zapatillak, dana. Llantak eta zian egurrezkuak. Orduan, egurrezko [...] ta. Bere bizikleta bere kanbiyuakin ta. Ta, karo, hori zan... Gure itxian eoten zan. Ez zan guria, baiño guria zan, esateko. Gerra bukatu zanian, bueno, gerra jun zanian, haiek pixkat republikanuak zian, haiek aurrea ju zian. Ta gure itxian geatu zan bizikleta. Gure itxian eon zan hori, guria balitz bezela, gu ibiltzen giñan: ni, anaia, ta... Gerra etorri zanian, ba, in gendun, ba, guk bizikleta beai entregatu. Ta esan zigun, ez, ez, guria zala, ta. Orduan hemen bizikletako afizio haundiya zan, e! Hemen karrera onak iten zian, e! Ta Zarauzko, herriyan... Orduan kanbiyuakin, nik nun bizikletak kanbiyo ta guzti zakan, e! Ez pentsa, nik korritu nun kamiseta orbeakin.\nAñorgako kirol zaletasuna\nBideak egiteko lanak eta komeriak


Larunbatean izanen da Goizutrail mendi lasterketa Goizuetan - Leitzaldea - Erran.eus\nLarunbatean izanen da Goizutrail mendi lasterketa Goizuetan\nTtipi-Ttapa 2022-05-17 09:00\nGoizutrail lasterketako parte hartzaileak 2018an egindako lasterketan.\nLasterketaren zazpigarren edizioa izango da, larunbatean, maiatzaren 21ean egingo dutena.\nAurreko urteetan bezala, kirolariek hiru modalitate izanen dituzte aukeran: luzea 25 kilometrokoa; motza hamar kilometrokoa eta erreleboka egitekoa. Azken kasu honetan, lehenengo parte hartzaileak hamar kilometro egin beharko ditu, eta bigarrenak hamabost.\nPlazan hasiko da lasterketa, Aitasemegi auzora igoko dira korrikalariak xenda estu batetik. Lau kilometrotan xenda eta pistetatik 680 metrotara dagoen Eneko Elorriko bizkarrera igoko dira, eta hemendik herrira jaitsiko dira Espideko sorotik.\nHamar kilometroko ibilbide motza egin behar dutenek herrian bukatuko dituzte lanak eta bikotekako proba eginen dutenek plazara jaitsitakoan bikotekideari pasako diote erreleboa hurrengo zatia egiteko. Hemendik Mandoegiko gailurrera (1.045m) igo beharko dute. Ondoren Mandoegiko gailurrean jarraituko du ibilbideak eta bukatzeko plazara jaitsiko dira.\nIzen-ematea zabalik dago www.herrikrosa.eus atariaren bidez egin daiteke.\n25 kilometroko ibilbidea egiteko 20 euro ordaindu beharko dira; hamar kilometrokoa egiteko 15; eta bikoteka parte hartzeko 30 euro. Goizuetarrek deskontua izanen dute, gainera. 25 kilometroko proba egiteko 15 euro ordaindu beharko dituzte, eta 10 kilometrokoa egitekoa, aldiz, 10 euro.\nDortsalak herriko plazan hartu beharko dira lasterketa egunean.


Bezos - Deia\nkarmele jaio 24.07.2021 | 00:16\nDuela 52 urte astronauta bat ilargira iristea gizateriaren lorpen kolektibo baten moduan bizi zen\nIndibidualtasuna, kontsumismoa eta, jakina, maskulinotasuna nagusi espedizio azkar honetan. Bai, badakit Bezos bere garaian emakume izateagatik espaziora hegan egitea debekatu zioten Willy Funk 82 urteko pilotuarekin batera joan dela. Keinu garrantzitsua da, baina, hala ere, aberats honen abenturak maskulinotasun-eredu konkretu baten balio toxikoenez blai jarraitzen du: beti lehena izatea agintzen duten balioekin, liderra izatea, munduko txapelduna, Virgineko jabea den Richard Bransonekin duen gerra partikularrak berresten duen bezala. Pena balio horiek guztiak espazioan utzi ez izana. Baina, egia esan, hamaika minutuk ez dute askorako ematen.


Juzanvigny - Wikipedia, entziklopedia askea.\nJuzanvigny Frantziako udalerria da Aube departamenduan dagoena, Ekialde Handia eskualdean. 2013an 129 biztanle zituen.\n48°24′53″N 4°35′20″E / 48.4147°N 4.5889°E / 48.4147; 4.5889Koordenatuak: 48°24′53″N 4°35′20″E / 48.4147°N 4.5889°E / 48.4147; 4.5889\nBrienne-le-Château, Crespy-le-Neuf, Épothémont eta Maizières-lès-Brienne\n62 (%48.4) 65 (%50.8)\n2007an Juzanvigny udalerrian erroldatutako biztanleak 125 ziren. Familiak 56 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 16 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 59 etxebizitza zeuden, 55 familiaren etxebizitza nagusia ziren eta 4 hutsik zeuden. 57 etxeak ziren eta 2 apartamentuak ziren. 55 etxebizitza nagusietatik 49 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 14 etxek lau zituzten eta 34 etxek bost zituzten. 20 etxek euren parking plaza propioa zuten azpian. 23 etxetan ibilgailu bat zegoen eta 27 etxetan bat baino gehiago zituzten.\nJuzanvigny udalerriko biztanleria-piramidea 2009an .\n2007an lan egiteko adina zuten pertsonak 80 ziren, horien artean 57 aktiboak ziren eta 23 inaktiboak ziren. 57 pertsona aktiboetatik 50 lanean zeuden (30 gizon eta 20 emakume) eta 6 langabezian zeuden (4 gizon eta 2 emakume). 23 pertsona inaktiboetatik 7 erretiraturik zeuden, 6 ikasten zeuden eta 10 "bestelako inaktibo" gisa sailkaturik zeuden.\n2009an Juzanvigny udalerrian 53 unitate fiskal zeuden, 120 pertsonek osaturik. Pertsona bakoitzeko diru-sarrera fiskalaren mediana urteko 17.874,5 euro zen.\n2007an zeuden 4 komertzioetatik, 1 ostalaritza eta jatetxe enpresa zen, 1 finantziazio enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Juzanvigny udalerrian 4 nekazaritza-ustiategi zeuden, 640 hektarea erabiltzen.\nCrespy-le-Neuf (1,7 km)\nMaizières-lès-Brienne (2,6 km)\nVallentigny (3,8 km)\nMorvilliers (4,4 km)\nHampigny (4,6 km)\nChaumesnil (6,0 km)\nAzken aldaketa 22 otsaila 2021(e)an, 00:10(e)tan\nOrriaren azken aldaketa: 22 otsaila 2021, 00:10.


Datozen maiatzaren 7an eta 8an Guardiak “XLII. Gaitaren Eguna” ospatuko du. - Blog de Turismo de Álava\nDatozen maiatzaren 7an eta 8an Guardiak “XLII. Gaitaren Eguna” ospatuko du.\nDatozen maiatzaren 7an eta 8an Guardiak “XLII. Gaitaren Eguna” ospatuko du, herriko jairik ezagunenetako bat.\nJai hori Guardiako gaitero nagusi den Jesus Martinez jaunari (Jimeleo) omenaldia egiteko sortu zen arren, gero eta jende gehiago erakartzen duen jaia da gaur egun.\nBaina ospakizun horrek Arabako Errioxan hain esangura handia zergatik duen ongi ulertzeko, lehenengoz jaiaren protagonista den instrumentu horri buruz mintzatuko gara.\nGaita (dultzaina) oboearen familiako mihi bikoitzeko haize-instrumentu tradizionala da… Tresna horren aitzindariak Mesopotamian sortu ziren, K.a. 3000 aldera; izan ere, eskualde hartan oso antzekoak diren askotariko instrumentuak zeuden.\nAntzinaroko haize-instrumentu hori desagertzear egon zen Erdi Aroaren hasieran, iparraldetik zetozen inbaditzaileek euren instrumentuak inposatu zituztelako. Beraz, badirudi arabiarrek berrinportatu zutela, eta handik bilakaera diferentea izan zuela herri batzuetan eta besteetan.\nGAITA ARABAKO ERRIOXAN\nHala, Arabako Errioxan gaita (dultzaina) bertako instrumentuen artean garrantzitsuena da, eta guztien artean garapenik handiena izan du. Mendetan zehar, ezinbestean agertu da erlijio eta jai ekitaldi guztietan.\nXIX. mendean, eta batez ere XX.aren hasieran, askotan bigarren mailan geratu da musika-banden atzean, azken horiek ikusgarriagoak direlako eta moda aldetik karga handiagoa dakartelako. Baina gaitak herrietako jai tradizioetan ez du sekula galdu protagonista izaera hori, musika aldetik. Aiton-amonek esan ohi dutenez, “ez dago jairik gaitarik gabe”..\nGAITAREN EGUNA: JAIA\nEta gatozen jaira bertara. Lehenago esan dugunez, Gaitaren Eguna, hain zuzen ere Guardiako gaitero nagusi den Jesus Martinez jaunari (Jimeleo) egindako omenaldiaren inguruan sortu zen -ez da ahaztu behar Guardia gaitero-dultzaineroen sorburu izan dela, eta herria, erdi aroko kutsu horrekin, inguru hobeezina dela bertako kaleetan zehar instrumentu horren oihartzunak entzuteko-. Omenaldi hori 1975eko maiatzaren 11n egin zen, eta orduz geroztik 42 urte igaro dira; ez dira urte gutxi, gero, eta denbora horretan jaiak eboluzionatu egin du.\nLehenengo urteetan jaia igandean soilik egiten zen, baina hitzordu horretara leku askotako gaiteroak hurbiltzen direnez –Katalunia, Valentzia… Baita Frantzia ere (Hendaia, Baiona)- aspaldi erabaki zen asteburu osora hedatzea. Asteburu horretan, bada, kontzertuak egoten dira, bai eta dantza jaialdiak, obren konposizio- eta berreskuratze-lehiaketak, dianak, kalejirak… horiek guztiek jardueren egitarau zabala osatzen dute, eta bertara hurbiltzen diren guztiei eskaintzen zaizkie.\nXLII. GAITAREN EGUNA, 2016\nAurtengoa jai berezia izango da. Izan ere, bide batez modu ofizialean aurkeztuko da Arabako sustapen-euskarri berria –“Erdi Aroko Ibilbideak Araban: Mahasti eta Harresi artean”\nAurkezpen-ekitaldiaren ostean doako dastaketak egingo dira, eta gainera, “Artziniegako Artisaua” egongo da –Guardiarekin batera, Artziniega da beste protagonista Arabako Erdi Aroko ibilbideetan-. Artisau horrek “Artilegintza erakustaldia” egingo du Guardiako San Juan Plazan, datorren maiatzaren 8an (igandea). Hala hasiko dira Arabako Kuadrilla eta udalerrien arteko lankidetzak, Gu guztiak hain harro gauden lur hau, Araba, sustatzeko eta ezagutzera emateko..\nAitzakia hobeezina duzue Guardiara hurbiltzeko eta horretaz guztiaz gozatzeko. Han izango gaituzue zuen zain.\nAzkenik “LA GAITA” KULTUR ELKARTEA aipatu behar dugu. 30 urte baino gehiago dituen elkarte horrek antolatzen du ekitaldia, eta eskerrak eman nahi dizkiogu Arabako Errioxan eta bertako herrietan hain esangura handia duen instrumentu hori zaintzen egiten duen lanarengatik.\nEa aurten ez duten burua galdu behar, bazkaltzeko lekua aurkitzen; izan ere, Jose Ignacio Jimenezek -Elkarte horretako kide batek- azaldu zigunez, behin edo behin hala gertatu zaie; ekitaldian jendetza bildu zenez, bazkalordua heldu zenerako, antolatzaileak eurak lekurik gabe geratu ziren.\nAurten ere salgai egongo dira udaberriko perretxiko honen hainbat kilo, eta azokara joaten direnek Terreña…\nLII Concurso de platos típicos alaveses y XLVIII Concurso de catadores de vino de Rioja…\nAutor Esther AyesaPublicado el 6 mayo, 2016 11 mayo, 2016 Categorías Blog, Cuadrilla de Laguardia-Rioja Alavesa / Biasteri - Arabako Errioxako Kuadrilla, Ferias y Mercados, Y el próximo fin de semana...\nAnterior Entrada anterior: Todo preparado en Kuartango para celebrar la «XIV Edición de la Feria del Perretxiko y Vaca Terreña»\nSiguiente Entrada siguiente: Dena prest dago Kuartangon, “Perretxikoen eta Terreña behien XIV. azoka” ospatzeko


Andre eder jentil batek bihotza dit lapurtu;\nhartzaz gogoratzen banaiz ez dezaket afaldu.\nNik hura bezala, berak ni behar nau maitatu.\nbaina ez naiz atrebitzen, ez nezan gorrotatu.\nEne gogoa baleki, maite bide ninduke;\nNi errege baldin banintz, erregina litzake.\nBerak hala nahi balu, elkarrekin geundeke;\nHaren haurrak eta eneak nebarrebak lirake.\nNiri gaizki egiteko hain ederrik sortu zen.\nEgundaino larri nabil sufrimenduz penatzen.\nharekin magoenean bihotza zait harritzen;\nNeure penak esatera ere ez naiz ausartzen.\nArtizarrak zeruetan abantaila darama;\nEta andreen artean ni penatzen nauena.\nbere edertasunean zoroturik narama.\nZoriontsua da haren besartean datzana.


268 kilo hondakin solido atera dira Alegiako ibai eta erreketan aurreko asteetan egindako garbiketan - Berriak - Alegia\n268 kilo hondakin solido atera dira Alegiako ibai eta erreketan aurreko asteetan egindako garbiketan\nErrefusa, plastiko, lata eta eskuoihal higieniko kopuru handiak bildu dira eta aurrerantzean datuak hobetzea da helburua\nOria ibaiak Alegiako herrigunea zeharkatzen du, herritar guztien gozamenerako. Ibaira begiratzen dugunean askotan urak garraiatutako plastikoak zuhaitzen adarretan harrapatuta besterik ikusten ez baditugu ere, habitat honek altxor asko ezkutatzen ditu, gure begiradatik oharkabean pasatzen direnak.\nBere balio naturistiko handiagatik, Oria ibaia babestuta aurkitzen da Alegia parean (Amezketa ibaiarekin bat egiten duen lekuraino), Natura 2000 Sarearen barruan, Kontserbazio Bereziko Eremu gisa. Izan ere, espazio honetan interes handiko fauna eta flora espeziek aurkitu ditzakegu, hala nola: martin arrantzalea, ur-zozoa edo bisoi europarra. Azken hau, Espezie Mehatxatuen EAEko Katalogoan galtzeko arriskuan daudenen kategorian sailkatutako espeziea da eta Europako ugaztunik mehatxatuenetariko bat.\nOrain arte herritarrak arduratu dira ibaia auzolanean garbitzeaz, baina aurten, ibaiaren egoera ekologikoa hobetzeko asmoz, Alegiako Udalak ibaiaren ubide eta bazterretako hondakin solidoak biltzeko eta kentzeko zerbitzua eskainiko du. Urtean 5 garbiketa egingo dira, ez bakarrik Oria ibaiaren ibilguetan, baita Aritzaga eta Txubiritxo erreken ibilguetan ere.\nHorietako lehen garbiketa azken apirileko lehen egunetan egin da Urzain taldea Alegiako ibai eta erreken ubide eta bazterretan aurkitutako hondakin solidoak biltzen eta kentzen aritu da. Lana kontu handiz egin da, bertako fauna eta flora une oro errespetatuz.\nDatuak aztertze aldera, guztira 268 kilo hondakin solido baino gehiago kendu dira. Batez ere errefus-hondakinak kendu diren arren, nabarmendu behar da eremu natural hauetan aurkitutako plastiko, freskagarri lata eta eskuoihal higieniko kopuru handiak. Horiez gain, 10 telefono mugikor, 7 kargagailu eta zenbait bizikleta-gurpil ere kendu dira.\nHemen bildutako hondakinen laburpena:\nIbaiak etengabe errekatik gorako hondakinak ekartzen badizkigu ere, lanean jarraituko dugu gure ibaia eta herria garbi mantentzeko. Ez dugu ahaztu behar guztion ardura dela ibaia zaintzea eta errespetatzea, denok altxor honetaz gozatu ahal izateko.


Bon Jovi eta Sabinari omenaldiak izango dira uztaileko gauetako lehenengo emanaldiak\nMusika BECera itzultzen da. Berriro entzungo dira musika-notak Bizkaiko azoka-esparruko txoko guztietan, Zerupeko Gauak ekimenari esker. Bizkaia Arenaren azken proposamen honek musika eta gastronomia uztartzen ditu uztaileko gau-ekitaldietarako. BEC Dorre enblematikoan izango dira topaketak, haren 300 m2-ko terrazan. Plaza kopurua mugatua izango da, 100 pertsonentzat, eta osasun-egoeraren ondorioz ezarritako segurtasun-neurri zorrotzei jarraituko zaie. 52 metroko altueran, BEC Dorrea azoka-esparruko toki ikusgarrienetako bat da, Bilboko metropoli-eremuaren zati handi baten ikuspegi panoramikoa eskaintzen baitu.\nZerupeko Gauak ekimenak eskaintza desberdina eskaini nahi du udako gauetako aisiarako. Asmo horrekin, BECek bi zatitan banatu du proposamena: lehenengoa, gastronomikoa, afaria izango da, kalitatezkoa, eta ekimen honetarako berariaz prestatutako menu bikain bat eskainiko du; bigarrenean, eguraldiak laguntzen badu, aire zabaleko kontzertu bat izango da, Estatuko omenaldi-banda garrantzitsuenetako batzuekin. Horri esker, zuzeneko musika bueltan da Bilbao Exhibition Centre-n formatu intimoagoan. Gainera, ongietorri-koktel bat eskainiko da eta, kontzertua amaitutakoan, BEC Dorreko terrazan chill out giroan eman ahal izango zaio amaiera gauari.\nBON JOVIK ETA JOAQUÍN SABINAK EMANGO DIETE HASIERA ZERUPEKO GAUEI\nZerupeko Gauak ekimenaren lehenengo bi saioak uztailaren 3an, ostirala, eta 11n, larunbata, izango dira. Runaway taldea arduratuko da kontzertuei hasiera emateaz, Bon Joviri eta bere 80ko hamarkadako hard rockari omenaldia eginez. Talde bilbotarrak New Jerseyko taldearen abesti arrakastatsuenak ekarriko ditu, eta ikusleak zirraraz beteko ditu, bi orduz, Livin’ on a Prayer, Runaway, Always… entzunez.\nTalde estatubatuarraren Espainiako zaleen klub ofizialak esan duenez, Bon Joviri egindako omenaldirik onena da. Runaway-ko kide nabarmenena Pedro Moreira da, adituen arabera haren ahotsa Jon Bon Jovirenaren oso antzekoa baita. Taldean beste bost kide daude, eta guztiek eskarmentu handia dute musika-sektorean.\nBestalde, Zerupeko Gauak ekimenaren bigarren saioan Joaquín Sabinari egingo zaio omenaldia. Pacto entre caballeros taldeak kantautorearen benetako estiloari jarraikiz eskaintzen du ikuskizuna, eta Sabinaren beraren emanaldi onenak gogora ekartzen dituen taldeko estetika erabiltzen du. Boskote honetako kide nagusia Julián de Eusebio da; ahotsa jartzen du, eta gitarra eta harmonika jotzen ditu. Hark bideratzen ditu entzuleak Andaluziako musikariaren ibilbidean barrena, hainbat abesti interpretatuz; besteak beste, 19 días y 500 noches, Pacto entre caballeros, Y nos dieron las 10 edo El mes de abril.\nBizkaia Arena eta Bilbao Exhibition Centre irrikaz daude formatu handiko kontzertuak agertokietara noiz itzuliko. Baina, hori gertatu bitartean, Zerupeko Gauak ekimenaren bidez berreskuratuko nahi izan dute musika-jarduera. Irabazi asmorik gabeko ekimen honek, bere elkartasuna erakutsi nahi izan dio COVID-19aren krisiak bereziki gogor kaltetu dituen bi sektoreri: musikariak (batez ere hain ezagunak ez direnak) eta ostalaritza.\nSarreren erosketa: https://ticket.kutxabank.es/bec/public/janto/\nBEC|2020-06-18T14:19:07+02:00June 18th, 2020|Albistea @eu|0 Iruzkin\nSeptember 18th, 2020 | 0 Iruzkin\nSeptember 16th, 2020 | 0 Iruzkin


Pribatutasun Politika – Handitzen Handintzen\nPribatutasun Politika honek, Handitzen handitzen haur-eskolak dituen erabiltzaileek bere web-orrialdea erabiltzean emandako informazioa erabili eta babesten duela ezartzen du. Haur-eskola hau bere erabiltzaileen datuen segurtasunarekin konprometituta dago. Zu identifikatzen zaituen datu pertsonalen informazioa betetzea eskatzen dugunean, dokumentu honen zehaztapenen arabera bakarrik erabiliak izango direla zihurtatzen dugu. Hala ere, Pribatutasun Politika hau denborarekin aldatua edo eguneratua izan daiteke, hortaz, orrialde hau aldi oro berrikustea gomentatu eta azpimarratu nahi dugu, aldaketa hauekin ados zaudela zihurtatzeko.\nShandra Alves Caulonga (Handitzen Handitzen haur-eskolako arduraduna)\nPosta-helbidea: Aita Larramendi kalea 18-20, Andoain (Gipuzkoa) Posta elektronikoa: handitzenzurekin@gmail.com\nGure web-orrialdearen helbidea: http://handitzenhanditzen.eus\nWeb-orrialde hontako erabiltzaile eta bisitarien datu pertsonalak online salmentako formularioaren bitartez jasotzen dira. Datuak ondorengoak dira: izena, abizenak, herria, telefono-zenbakia eta posta elektronikoa.\nGure web-orrialdean iruzkin bat uzten baduzu, zure izena, posta elektronikoa eta web-orrialdea Cookie-etan gordetzea aukeratu dezakezu. Hau zuretzako izango da, beste\niruzkin bat uzterako orduan datu guztiak bete behar ez izateko. Cookie hauek, urte bateko iraupena izango dute.\nHanditzen handitzen haur-eskolak hirugarrengoen ordainketa eta zerbitzu prozesadoreekin lana egiten du, hauek direla: WordPress.org (https://es.wordpress.org/about/privacy/), Dinahosting (https://dinahosting.com/legal/proteccion-datos), WooCommerce (https://automattic.com/privacy/), PayPal (https://www.paypal.com/es/webapps/mpp/ua/privacy-full?locale.x=es_ES) eta DropBox (https://www.dropbox.com/privacy). Hala ere, web-orrialde honek ez ditu zure datu pertsonalak hirugarrengo hauekin elkarbanatzen, lege maila duen arau batek kontrakoa ez dioen bitartean edo kontratatutako zerbitzuarentzako hauek ematea beharrezkoa ez bada.\nDatuen babesen arduradunarekin harremanetan jarri zaitezke posta elektroniko honen bitartez: handitzenzurekin@gmail.com, edo posta-helbidea honetan: Aita Larramendi 18-20, Andoain (Gipuzkoa).\nHanditzen handitzen haur-eskolak Pribatutasun Politika honen zehaztapenak edozein momentuan aldatzeko eskubide guztiak erreserbatzen ditu.\nErabiltzaileak guzti honen berri eta web-orrialde honetan Cookie hauen erabilera onartzen duela adierazten du. Handitzen handitzen haur-eskolak Cookie hauen datu eta informazio guztiak hirugarrengoei ez zabaltzeko konpromisoa hartzen du. Erabiltzaileak edozein momentuetan uko egin diezaioke Cookie hauen erabilera, edota hauek baimendu, blokeatu edo ezabatzeko bere nabigatzailea konfiguratu, edozein momentuetan abisatua izan dadin. Horretarako, nabigatzaile bakoitzaren aukerak desberdinak dira:\n· Internet Explorer nabigatzaileari buruzko Cookie-n informazioa: http://windows.microsoft.com/es-ES/windows-vista/Block-or-allow-cookies\n· Google Chrome nabigatzaileari buruzko Cookie-n informazioa: https://support.google.com/chrome/answer/95647?hl=es\n· Mozilla Firefox nabigatzaileari buruzko Cookie-n informazioa: https://support.mozilla.org/es/kb/habilitar-y-deshabilitar-cookies-sitios-web-rastrear-preferencias\n· Safari nabigatzaileari buruzko Cookie-n informazioa: https://support.apple.com/es-es/HT201265\n· Opera nabigatzaileari buruzko Cookie-n informazioa: https://www.opera.com/help/tutorials/security/privacy


Rolling plastics: Euskadiko Erabileraz Kanpoko Ibilgailuen (EKI) plastikozko piezak birziklatzea, balio erantsi handiko galautsak lortzeko. | Zicla\nAzala » Project » Rolling plastics: Euskadiko Erabileraz Kanpoko Ibilgailuen (EKI) plastikozko piezak birziklatzea, balio erantsi handiko galautsak lortzeko.\nRolling Plastics proiektuaren helburua Erabileraz Kanpoko Ibilgailuetako (EKI) material plastiko ezberdinak berreskuratzea izan da, merkatuan onartuak izateko moduko kalitateko galautsa plastikoetan bihurtzeko, Euskadin aitzindaria den sistema bati jarraituz. Proiektuak garrantzi berezia eman dio ibilgailu bat osatzen duten plastikozko piezak bereizteari, fabrikatutako plastiko motaren arabera.\nIkerketa egin ondoren eta proiekturako interesgarriak diren piezen zerrenda batekin, ibilgailuen tratamendurako bi zentroetara jo da, Hondarribiako Desguaces Vidaurreta eta Gasteizko Desguaces García & Arrausi-ra, beharrezko piezak lortzeko eta horiek erauzteko orduan sor daitezkeen arazoak ikusteko. Zentroetan, gertuko infragorrizko espektroskopia-sistema batekin lan egin da erauzitako pieza bakoitzaren konposizioa neurtzea ahalbidetzen duen pistola baten bidez. Pieza bakoitza erauzteko behar den denbora ere erregistratu da.\nOndoren, pieza bakoitza aztertu da, plastikozkoak ez diren elementuen pisua erregistratuz eta bakoitzaren konposizioa zehaztasun handiagoz aztertuz, azkenik polipropilenozko (PP) galautsa garatzeko.\nProiektuan parte hartu dutenak.\nZICLA izan da proiektu honen buru, Econia eta Jubedi enpresek eta Gaiker zentro teknologikoak parte hartu dutelarik.\nProiektuaren babesa eta finantzazioa.\nEKIetako hondakin plastikoen balorizaziorako proiektuak FEDER Eskualde Garapeneko Europako Funtsaren laguntza jaso du, eta Ihobek 2016ean bultzatutako ekonomia zirkularra frogatzeko industria-proiektuetako bat da. EKIentzako Errege Dekretu berriaren balorizazio eta berrerabilpen helburuekin lerrokatuta dago, zeinen helburua EKI baten batezbesteko pisuaren %85a berrerabiltzea eta birziklatzea den.


Irekia Eusko Jaurlaritza - Gobierno Vasco :: Santurtzi, bi atxilotu agentearen aurkako atentatua eta desordena publikoak leporatuta\nSanturtzi, bi atxilotu agentearen aurkako…\n<img src="https://www.irekia.euskadi.eus/uploads/cover_photos/66413/original/control_jovenes_Bilbao.jpg" style="max-width:100%" alt="" />\nDonostian eta Pasaian ere gertatu ziren istiluak\nErtzainek 44 urteko gizon bat atxilotu zuten atzo, larunbata, gauean, Santurtzin, atentatua eta lesioak eragitea leporatuta, eta beste 34 urteko bat bide-segurtasunaren kontrako delitua eta desordena publikoak leporatuta. Arrastatuek Santurtzin gertatutako istiluetan parte hartu zuten, eta horietan bi ertzain zauritu ziren eta osasun-laguntza behar izan zuten. Bestalde, atzo, larunbata, arratsaldean, istiluak gertatu ziren Gipuzkoako hiriburuan, eta hainbat pertsonak botilak eta petardoak bota zizkieten Ertzaintzaren patruilei. Pasaian ere polizia-dotazioei aurre egin zieten botiloi batean parte hartzen ari zirenek, eta edukiontzi bati su ere eman zioten.\nAtzo gaueko bederatzi eta erdiak aldera, Mamarigan herritarrak babesteko lanetan ari zen patruila batek 30 bat pertsona ikusi zituen elkartuta, eta horietako batzuek zegokion maskara jantzi gabe zutela eta segurtasun-tartea ez zutela errespetatzen ziurtatu zuten, Covid-19ari aurre egiteko osasun-neurriak urratuz. Halako batean errepidearen zati bat okupatzen hasi ziren pertsonei eta ibilgailuei pasabidea oztopatuz, eta, gainera, polizia-dotazioari oihuka eta irainak esaten hasi ziren. Agenteek esku hartu zuten bidetik erretira zitezen, eta identifikatzen hasi zirenean inguratu egin zituzten eta jende gehiago hurbildu zen. Jarraian, bortxaz eraso egin zieten, eta bi agente zauritu egin zituzten, eta osasun-zentroetan artatu behar izan zituzten. Horietako batek sutura behar izan du barailean, eta kolpeak zituen gorputzean. Bigarrenari besoa ibilgetzeko ferula bat jarri diote. Lekura beste polizia-batzuk iritsi zirenean kontrolatu ahal izan zuen Ertzaintzak egoera, eta ustezko erasotzaileetako bat atxilotu zuen agentearen aurkako atentatua eta lesioak eragitea leporatuta.\nUne horretan, eta laguntzako patruilak istilua gertatzen ari zen lekura hurbiltzen ari zirenean, Mamarigarako bidean, Iparragirre kalean gidari batek autoa gurutzatu zuen polizia-autoen aurrean, pasa ez zitezen eta aipatutako agenteei eraso egiten ari ziren lekura iristerik izan ez zezaten. Gidaria ere atxilotu egin zuten bide-segurtasunaren eta desordena publikoen delituak leporatuta.\nBi atxilotuak polizia-eginbideak amaitutakoan jarriko dituzte agintari judizialaren eskuetan.\nIstiluak Donostian eta Pasaian\nAtzo arratsaldeko zortzietatik aurrera, koronabirusaren pandemiari aurre egiteko osasun-araudia betearazten saiatzeko Ertzaintzak abian jarri zuen prebentziozko dispositibo batek esku hartu behar izan zuen Donostiako Alde Zaharreko kaleetan hainbat pertsona elkartuta zeudelako, eta agenteei botilak eta material piroteknikoa bota zizkieten. Aipatu behar da sare sozialen bidez botiloia deituta zegoela Trinitate Plazan. Guztira bederatzi pertsona identifikatu zituzten istiluetan, eta gaueko hamarrak aldera amaitu ziren.\nPasaian ere gaueko bederatziak baino lehentxeago, jakin zen hogei bat pertsona botiloia egiten ari zirela plaza batean. Ertzaintzaren patruilak irain artean hartu zituzten, eta botilak ere bota zizkieten. Gainera, edukiontzi bati su eman zioten. Gaueko 22:30 aldera normaldu zen egoera.\nAgintari judizialaren eskuetan jarri dituzte atzo Donostian izandako istiluetan Ertzaintzak atxilotu zituen lau pertsonak\nJosu Erkorekak atzo Santurtzin, Donostian eta Pasaian gertatu ziren desordena publikoak eta bi ertzainen aurkako erasoak gaitzetsi ditu\nErtzaintzak bi gazte atxilotu ditu, atzo arratsaldean eta gauean Tolosan egindako hainbat lapurreta eta eraso leporatuta\nIrunen gizon bat atxilotu dute agintaritzaren kontrako atentatuagatik eta droga-trafikoagatik\nBilbo, bi atxilotu elkarri matxete batekin eraso egiteagatik


Udala Arma Aretoaren sarbidea aldatzen ari da, eta berokuntza elikatuko duen biomasa-galdara jartzeko prestatze-lanak egiten\nOnetsitako IFS inbertsioek 150.000 euro hartzen dute barne, berokuntza Arma Aretora eramateko, proiektu honetako bigarren fasean\nHerritarren Aferen Batzordeak bisita egin du goizean beroa sortzeko biomasa-zentral bat Ziudadelan instalatzeko lanetara; izan ere, hori da barrutiko eraikinak egokitzeko lehen fasea Hiriartea proiektua garatze aldera. Lanak joan den irailean hasi ziren, eta azaroaren bukaera arte jarraitzea aurreikusita dago. Veolia Servicios Norte S.A.U. enpresa arduratzen da lanez, 184.087 euroan.\nEsku-hartzearen xede nagusia Ziudadela beroa sortzeko biomasa-zentral batez hornitzea da, hartara bigarren fase batean Arma Aretoan berokuntza-instalazioa jartzeko bide emanez. Biomasa-zentrala San Anton bastioiko kasamata zaharraren sarbideko tunelean paratzen ari da. Horretarako tunelaren ganga irazgaiztuko da, pellet-galdarako keak kanpora bideratzeko tximinia bat eraikiko da, eta tunelean zurezko irteera-ate bat egingo da, bertatik tanga pelletez bete ahal izateko. Oraingoz, barneko gunearen garbiketa eta galdarak eutsiko dituzten bankadak egin dira.\nBeroa sortzeko biomasa-zentralaren instalaziorako prestatze-lanekin batera, beharrezkoak ziren beste lan batzuk ere gauzatu dira. Gaurko bisitan, Herritarren Aferen Batzordeak ikusi ahal izan ditu Arma Aretoaren sarbideko maila beratzeko dagoeneko egindako lanak, sarrera nagusi honetako zorua moldatuta, aretoko ate nagusia kendu eta berriro jarri baita.\nJarduketa horiek Hiriartea proiektuaren barruan daude, Ziudadela kultura garaikideko gune bihurtuko duen proiektua, xede duena topaketarako, gozamenerako eta ezagutzarako gune irekia eskaintzea, betiere sormen-ekimen eta -esperientziatan inspiratuta. Proiektu horri aurre egiteak berekin zekarren egungo Ziudadelako eremua egokitu beharra, irisgarritasunari eta hobekuntzei begira, hala nola Ziudadelako eraikinetan berokuntza paratzea, bertan proposatutako erabilera berriak hartu ahal izateko.\nBigarren fasean berokuntza Arma Aretoraino eramateko lanak egingo dira, eta azpiegitura zabaldu ahalko da barrutiko Mistoen eraikineraino, Guardia-Gorputzaren aretoraino, ate isiletaraino, Laberaino edo Bolborategiraino, besteak beste. Finantza aldetik Jasangarriak diren Inbertsioen proiektuaren barruan, Iruñeko Udaleko Osoko Bilkurak 150.000 euroko partida onetsi zuen kultur arloko eraikinetan hobekuntzak egiteko. Inbertsio hau, nagusiki, Arma Aretoa berokuntzaz hornitzeko bideratuko da, horrela, behin erabilera-aukerak hobetuta, Hiriartea proiektuaren eraikin nagusia eta Arte Garaikidearen bildumaren egoitza izan dadin, besteak beste.\nIruñean, 2018ko urriaren 15ean\nUdala Arma Aretoaren sarbidea aldatzen ari da, eta berokuntza elikatuko duen biomasa-galdara jartzeko prestatze-lanak egiten (64 Kb)\nUdala Arma Aretoaren sarbidea aldatzen ari da, eta berokuntza elikatuko duen biomasa-galdara jartzeko prestatze-lanak egiten (71.87 Kb)


ELIKA Seguridad Alimentaria | Berunaren toxikologia-maila berriro balioztatu du - JECFA 2010 - ELIKA Seguridad Alimentaria\nArraina kontsumitzearen Arriskua versus Onura Balioztatzea – FAO/OMS 2010\nBidaltze data 30 ekaina, 2010\nElikagaien Gehigarrietan Aditua den FAO/OME Batzorde Mistoak (JECFA) Berunaren toxikologia maila balioztatu du 73. biltzarrean (Ginebra, Suitza, ekainak 8-17). Horretarako, datu berriak hartu ditu kontuan, neurologia-garapenean duen efektuen eta odol-presio sistolikoak duen eraginaren gaineko datuak, hain zuzen. Eta datu horiei esker, dosi-erantzun erako analisi bat egin du.\nBatzordeak erabaki du aldez aurretik ezarritako ISTPak (25 µg/kg pisu) lotura estua duela, batetik, umeen adimen-kozientearekin; izan ere, gutxienez 3 puntuko jaitsiera eragiten du, eta, bestetik, odol-presio sistolikoarekin, merkurioko 3 bat mm igotzen baitu helduen kasuetan.\nDatu horiek kontuan hartuta, Batzordeak ondorioztatu du ISTP horrek ez duela bermatzen kontsumitzaileen osasuna, eta bertan behera utzi du. Era berean, dosi-erantzun erako analisitik ezin izan da ondorioztatu oinarrizko maila segururik non ondorio kaltegarririk sorraraziko ez den; beraz, Batzordeak ondorioztatu du ez dela posible osasuna bermatuko duen ISTP berria zehaztea.\nDosi-erantzun erako analisi hori erabili da identifikatzeko ze nolako garrantzia duten dietaren bidez herritar talde guztiek kontsumitu lezaketen berun-efektuek. Eta analisi horren arabera, Batzordeak ondorioztatu du berunarekiko esposizio luzea duten herritarren artean kezka sor litekeela. Gauzak horrela, neurriak hartu beharko lirateke bestelako esposizio-iturri batzuk identifikatzeko (dietaz gain) eta dietak eragindako esposizioa murrizteko.\nAnisakisen presentzia arrainetan desagerrarazteko tratamenduak – ACSA 2010


Hada Labo Tokyo Super Hydrator Crema 150ml | Beautyshop.ie\nHasiera / Edertasunik gabeko edertasuna / Hada Labo Tokyo Super Hydrator Lotion 150ml\nZahartzearen aurkako Lozio hau - Super Hydrator xurgatzeko aurpegiko lozio erraz bat da, 4 Azido Hialuroniko, Kolageno eta Retinol mota ditu. Formulazio bakarrak larruazal lehorra eta deshidratatua hidratatzen laguntzen du eta marra finak eta zimurrak gutxitzen laguntzen du. Erabilerarako jarraibideak: Erabili goizez eta gauez, garbitu larruazala garbitu aurretik ...\nZahartzearen aurkako Lozio hau - Super Hydrator xurgatzeko aurpegiko lozio erraz bat da, 4 Azido Hialuroniko, Kolageno eta Retinol mota ditu.\nFormulazio bakarrak larruazal lehorra eta deshidratatua hidratatzen laguntzen du eta marra finak eta zimurrak gutxitzen laguntzen du.\nErabilerarako jarraibideak: Erabili goizez eta gauez, garbitu larruazala garbitu aurretik. Boto itzazu lozio kopuru bat eskuetan eta aplikatu liberalki aurpegian eta bularrean.\n4 hialuroniko mota Super azido hialuronikoa barne\nKolageno eta Erretinola\nGeruza anitzeko hidratazioa\nEgokia azala sentikorretarako


Leioako Udala - Leioako udaltzainek gazte batek bere buruaz beste egitea ekiditu dute\n2010-02-01 Leioako udaltzainek gazte batek bere buruaz beste egitea ekiditu dute Leioako udaltzainek gazte leioaztar batek bere buruaz beste egitea ekiditu zuten atzo Metroko geltokian.\nAtzo, igandea, goizeko 6.15ean gertatu zen. Herri Segurtasuneko patruila batek neska bat ikusi zuen negarrez Leioako Metroko geltokitik hurbil. Neskak, O.R.C eta bilbotarra, ezer ez zitzaiola pasatzen adierazi zien agenteei.\nHonen ostean, metro geltokiaren gainean dagoen eskulekuan mutil bat zegola jesarrita konturatu ziren. Hurbiltzerakoan trenbidera botatzen ahalegindu zen mutila, baina agenteek hau egin baino arinago hartu zuten eta toki hortatik urruntzea lortu zuten.\nHau gertatu eta gero gaztea, A.A.P eta leioaztarra, negarrez hasi zen, alkoholaren eraginpean baitzegoen. Gazte biekin berba egin eta gero bikotea zirela jakinarazi zuten. Lasaitu eta gero agenteek etxera eraman zuten gaztea.


Eztabaida:Saltsa bizkaitar - Wikipedia, entziklopedia askea.\n"Bizkaiko saltsa", zergatik ez? -Erunberri (eztabaida) 12:45, 7 urria 2018 (UTC)\nArratsaldeon Erunberri. Nik aldiz "Bizkaitar saltsa" lehenetsiko nuke, baina ez naiz filologoa.-Oraina (eztabaida) 16:16, 7 urria 2018 (UTC)\nGabon Oraina. Nola esaten duzu orduan? "Bizkaiko Diputazioa" ala "Bizkaitar Diputazioa"? -Erunberri (eztabaida) 22:06, 7 urria 2018 (UTC)\nNik Diputación de Bizkaia eta Salsa vizcaína kontzeptuak ez ditut berdin esaten euskaraz. Bizkaitar saltsa edo saltsa bizkaitarra jarriko nuke, baina ez Bizkaiko saltsa. -Theklan · · 22:21, 7 urria 2018 (UTC)\nIker Martinez Berriako gastronomoaren errezetan, Bizkaiko saltsa. -Luistxo (eztabaida) 06:39, 8 urria 2018 (UTC)\nEneǃ zelako nahaste-borrastea sortu duzun Erunberriǃ ;). Bizkaiko kostaldeko zaharrek Bizkaitar saltsa lehenesten dutela esango nuke, baina batek daki zein den jasoena eta zuzenenaǃ-Oraina (eztabaida) 10:40, 8 urria 2018 (UTC)\n"Salsa a la vizcaína" sinonimoa duela uste dut. Agian "saltsa Bizkaiko-erara" edota "bizkaitarren-erara"? -Erunberri (eztabaida) 15:35, 10 urria 2018 (UTC)\nBacalao a la vizcaína Bakailaoa Bizkaiko erara daukagu -Lainobeltz (eztabaida) 15:41, 10 urria 2018 (UTC)\nEskerrik asko, Lainobeltz! -Erunberri (eztabaida) 20:47, 10 urria 2018 (UTC)\n"Salsa a la vizcaína" esango nuke ez dela existitzen, "salsa vizcaína" bai. "Bizkaiko saltsa" okerra da, "Errusiako entsalada" okerra den bezala. Beste saltsa batzuen izenak ikusteko, begiratu Elhuyar (saltsa bearnes, saltsa bolognar, saltsa tartariar) edo Zehazki (tartariar saltsa).--Assar; (erantzun hemen) 11:30, 11 urria 2018 (UTC)\nOkerra da, adierazpen kategorikoaren ondoan, erreferentzia batekin ilustratu daitekeen adibide bakarra Berriakoa da (gorago emana), eta hori Bizkaiko saltsa da. -Luistxo (eztabaida) 07:04, 15 urria 2018 (UTC)\nEuskaltermek "Salsa + gentilizioa" dituen guztien ordain gisa "Saltsa boloniarra", "saltsa bearnesa", "saltsa amerikarra", "saltsa siziliarra"... ematen du. Beraz logika hori jarraituta zuzenena "Saltsa bizkaitarra" izango litzateke. -Theklan · · 07:10, 15 urria 2018 (UTC)\nSaltsa bizkaitar edo bizkaitar saltsa oso erabilia da: Hemen adibideak Supro23 (eztabaida)\n@Luistxo, eman ditut erreferentziak: Elhuyar eta Zehazki hiztegietakoak. Elhuyar eta Zehazki hiztegietako erreferentzien aurrean, Berriaren erreferentzia autoritate handiagokoa den, hori beste kontu bat da. Kontuan izanda Supro23k erakutsi dituen beste adibideak, ez dakit zergatik Berriakoak izan beharko lukeen hobea. Nire ustez, hiztegietakoak erabili behar dira. --Assar; (erantzun hemen) 09:07, 15 urria 2018 (UTC)\nHemen Elhuyarren mezua -Theklan · · 09:48, 15 urria 2018 (UTC)\nLagun @Assar:: hiztegiek saltsa bolognar hobesten dutela ikusten dut, hori hitzez erabiliko duen amaren semerik edo aitaren alabarik egon ez arren; baina zuk diozuna, Errusiako entsalada edo Bizkaiko saltsa oker daudela aurrekotik ondoriotzatzen denik, asmakizuna dela iruditzen zait.-Luistxo (eztabaida) 10:49, 15 urria 2018 (UTC)\nSaltsa ederra lortu du Erunberrik. Kar-karǃ Beno ba ikusita ikusitakoa ez dakit zein den izen egokiena. Berdin geratu naiz.-Oraina (eztabaida) 16:38, 15 urria 2018 (UTC)\nGipuzkoar saltsa, izen dotore eta egokiena. -Euskaldunaa (eztabaida) 17:14, 15 urria 2018 (UTC)\nOrriaren azken aldaketa: 15 urria 2018, 19:28.


JABIER MUGURUZA, musikaria: “Tematuta nengoen sonoritate jakin bat lortzearekin” – Irunero\nHamalaugarren diskoa aurkezten dabil Jabier Muguruza musikari irundarra. “Obra defendatzen”, zehaztu du. Irunen aritzeko aukera ere izan du, otsailaren 13an. Etxetik oso-oso gertu, gainera, 150 metro ingurura. Oiasso Museoko Kaia aretoan eskaini du kontzertua, Mikel Azpiroz piano jotzailearekin batera. Bere ibilbide osoko kantuak uztartu ditu Jabier Muguruzak Tonetti Anaiak diskoko berrienekin.\nBerezia al da zuretzat Irunen jotzea?\nBai, ez dira kontzertu arruntak izaten. Irunen, urduri hasten naiz beti. Gertuko jendearen presentziagatik, eta absentziagatik ere bai. Badago jendea nire kontzertuetara beti etorri izan dena, baina gaur egun ez dagoena. Guzti horrek giro emotibo berezia sortzen du. Alde batetik presioa duzu, baina bestetik ederra ere bada. 55 urte daramatzat Irunen bizitzen, imajinatu zenbat jende ezagutzen dudan. Museoko aretoa txikia dela kontuan hartuta, ikusle gehien-gehienak ezagutzen nituela esatea ez da esajeratzea.\nOiasso Erromatar Museoa ere ez da kontzertu areto arrunta.\nErromatar museoan jotzea polita izan da niretzat. Batetik, etxetik 100 metrora dudalako. Bestetik, iruditzen zaidalako zeregin inportantea betetzen duela. Kontzertu gutxi egin izan dira museoan orain arte, baina gero eta jarduera gehiago egiteko asmoa dutela entzun dut. Gure proposamen artistikorako, behintzat, oso leku egokia da. Areto handietan ere gustura aritzen naiz, baina txikietan beste harreman bat sortzen da ikuslearekin. Niri abestien artean hitz egitea gustatzen zait, jendeari azalpenak ematen dizkiot, umorea erabiltzen saiatzen naiz… Guzti horretarako, oso aproposa da Oiasso Erromatar Museoa.\nUrduri jartzen zarela esan duzu. Nola da posible, halako ibilbide luze baten ondoren?\n60 urte baino gehiago zituela, Mikel Laboak esan zidan urduritasuna ez dela sekula sendatzen. Zaila da kontrolatzea. Gero egia da, esperientzia handia duzunean, trikimailuak ere ikasten dituzula. Beste abeslariek bezala, nik ere letrak ahazten ditut, eta akatsak egiten ditut jotzerakoan. Baina disimuluan aditua naiz dagoeneko.\n“Disko bakoitza nire ibilbideko onena izan dadin saiatzen naiz”\nOso gustura gelditu omen zara Tonetti Anaiak diskoarekin. Musikariek ez al duzue disko bakoitzari buruz berdina esaten?\nEuskal musika kazetari ezagun batek, mahai inguru batean, galdetu zidan ea nondik ateratzen nuen ilusioa disko berriak egiteko. Galderak mindu egin ninduen. Eta esan nion, disko bakoitza nire ibilbideko onena izan dadin saiatzen naizela. Hori dela nire ilusioa. Konbentzituta nago, Tonetti anaiak disko onena ez baldin bada, onenetakoa dela.\nNi tematuta nengoen sonoritate jakin bat lortzearekin. Ez da soinua, giro musikal bat, edo atmosfera bat baizik. Pentsatu genuen, auditorio batean, jazz bandarekin zuzenean jotzen baldin bagenuen, lortuko genuela sonoritate hori. Musikari apartak bildu genituen Tarragonako El Vendrell herriko auditorioan, eta bostok batera grabatu genituen abestiak. Nahi nuen sonoritatea lortzea ia obsesioa izan da oraingoan, eta lortu dudala uste dut. Horregatik nago horren pozik emaitzarekin.\nAurreko diskoan ez bezala, abestietako hitz batzuk idatzi dituzu. Zergatik?\nAurreko diskoan, testu bakar bat ere ez nuen idatzi. Oraingoan, berriz, hiru dira nireak. Zergatik? Ez nuke jakingo esaten, boladak izaten dira. Aurrerantzean hala izango den? Ba hori ere ez dakit. Zorionez, idazle eta letra egile onak ditut inguruan, eta tentazio handia da haiei testuak eskatzea.\n“Titulu iradokitzailea iruditzen zitzaidan”\nTonetti Anaiak abestia eraman duzu diskoaren izenburura, eta azalera. Beste edozein ere izan zitekeen?\nEz. Sonoritatearekin bezala, gai horrekin ere tematuta nengoen. Ipuin bat idatzi nuen haren inguruan, eta Hilen logika ezkutua liburuan argitaratu nuen. Kontua da oso gauza bitxia eta ederra gertatu zitzaidala. Iruñean nengoen, Oskar Alegriaren Emak bakia baita filma ikusten. Pelikulan, besteak beste, defendatzen da pailazo bat ez dela sekula hiltzen. Ideia horrek, zama handi bat kendu zidan gainetik. Izan ere, txikia nintzela, Tonetti anaiak ezagutu nituen zirkuan, aitarekin. Haien kamerinoan egon nintzen eta pozez zoratzen ibili nintzen. Baina urte batzuk beranduago, bietako batek bere buruaz beste egin zuen. Niretzat kolpe ikaragarria izan zen. Abesti honetan buelta ematen diot, ez zaidalako gustatzen kantu ilunak egitea. Leihoak irekitzea eta arnasa ematea nahiago dut, eta kasu honetan ariketa hori egiteko aukera nuen.\nNarrazio libururako ere, Tonetti anaiak izena proposatu nien argitaletxekoei. Baina ez zuten ondo ikusten. Orain, diskoari jarri ahal izan diot. Elkarrizketetan galdetu izan didate beste kantuek ere Tonetti anaiekin lotura duten, edo zein informazio ematen duen abesti horrek. Ez dago halako ezer ere ez, baina niri oso titulu iradokitzailea iruditzen zitzaidan. Argazkia ere banuen, eta azalerako oso ondo zetorkidan. Diseinurako, gainera, lan ederra egin du Pedro Balmasedak.\nZer eman diete lagundu dizuten musikariek zuk konposatutako kantuei?\nGarai batean, harrigarria iruditzen zitzaidan abesti bakoitzaren garapen prozesua. Etxean konposatutako abestiak janzten joatea, eta nola hazten ziren ikustea. Gaur egun ohituta nago, zoritxarrez, urteek ez dutelako barkatzen. Hala ere, badirudi ilusioa falta duen norbaiten diskurtsoa dudala, eta ez da horrela. Egia da disko honetan musikariek egin duten lana zoragarria dela, eta kolaboratzaileek kantuei ematen dieten ukitua ere bai.


ciu | Lander Arbelaitz\nHasiera » Honela etiketaturiko artikuluak: "ciu"\nKataluniako Parlamentuak burujabetza adierazpen historikoa onartu du\nKataluniako parlamentuak burujabetza adierazpena onartu du, eta beraz, adierazi du erabakitzeko eskubidea duela. 85 boto alde, 41 aurka eta 2 abstentzio. CiUk, ERCk eta ICVk adierazpenari baiezkoa eman diote. CUPek “baiezko kritikoa” eman dio aldeko boto batekin eta bi abstentziorekin. PSCk azkenean ezezkoa bozkatu du, baina bost diputatuk ez bozkatzea erabaki dute. PPk eta Ciutadansek ere ezezkoa bozkatu dute. PSC erabat zatituta dago erabakitze eskubidea desadostasun iturri...\nBurujabetza adierazpena aurrera ateratzeko bidean dira Katalunian\nKatalunian bi urte barru egin nahi duten kontsultarantz pausoak ematen jarraitzen dute erakundeetatik. Gaur goizean aurkeztu dute parlamentuan burujabetza adierazpena CiUk eta ERCk (ikus PDFan osorik). Bertan jasotzen da “Katalunia subjektu politiko eta juridiko subiranoa” dela. Joan den ostegunean prentsara filtratu zen burujabetza adierazpenaren zirriborroa, eta PSC, ICV eta CUPen kritikei jaramon eginez, estatu propioari buruzko aipamenak kendu dituzte, adostasuna lortzen...\nMomentu erabakigarriak bizi dituzte Katalunian. Sentimenduak pil-pilean daude. Eta noski, Youtuben jarritako bideo on batek, sentimendu horiek azaleratzen lagun dezake. Eta bideratzen. Orain edo sekula ez. Independentziaren alde lan oso irudimentsua egiten ari diren LaFabrica proiektuko kideek goiko bideoa argitaratu dute, “herrialdeko hauteskunde kanpainarik garrantzitsuena” hasi den egun berean. Ez dakit zer gertatzen den, baina ezin dut bideoa bertan ikusteko moduan txertatu,...\nkurdistan ipar irlanda escocia ciu UVF israel brasil belfast Eskozia independentzia independentismoa erc irlanda iparraldea egunerokoa bakea euskara euskal herria scotland referendum ira zibila adams errepublikar derry desobedientzia herrialde katalanak kazetaritza Maroko maputxe askegunea donostia mural cup stormont bobby sands preso bds loialista palestina katalunia erreferenduma snp PKK sahara Euskal Herria


Lehendakariak boluntariotzaren hiru euskal agentzietako ordezkariei egin die harrera | Gizalde\nIñigo Urkullu Lehendakariak, Beatriz Artolazabal Eusko Jaurlaritzako Enpleguko eta Gizarte Politiketako sailburuarekin eta Boluntariotzaren Euskal Kontseiluko presidentearekin batera, boluntariotzaren hiru euskal agentzien ordezkaritza bati egin dio harrera, gaur, Lehendakaritzan. Batekin (Araba), Bolunta(Bizkaia) eta Gizalde (Gipuzkoa) dira agentziak, eta honako hau esan du horien inguruan: “Euskadiko funtsezko elementu dira, ekintza boluntarioa sustatzeko eta elkartze-egitura sendotzeko””. (Iturria: Irekia – Eusko Jaurlaritza)\nABENDUAK 19. Boluntariotzara hurbiltzeko saioa. Boluntario izan nahi al duzu?\nGIZALDETIK BULETINA 2019/12/05\n2019ko Gipuzkoako boluntariotza saria. Sari banaketa ekitaldiaren bideoa.\nGizaldek aurrez aurreko arretarako gunea du Eibarren\nAbenduak 5, boluntarioen nazioarteko eguna. Zorionak eta mila esker boluntario zareten guztioi!


Umeen eta nereabeen udal kontseiluak aurtengo lehenengo lan batzordea ospatu du - Deia\nUmeen eta nereabeen udal kontseiluak aurtengo lehenengo lan batzordea ospatu du\nBatzordearen gai nagusiak nazioarteko elkartasuna eta lankidetza izan ziren\ndeia.eus 03.02.2020 | 11:08\nUmeen eta nereabeen udal kontseilua. Bilboko udala\nUmeen eta nereabeen udal kontseilua.\nBILBO. Umeen eta nereabeen udal kontseiluak aurtengo lehenengo lan batzordea ospatu zuen pasa den astean. Batzordearen gai nagusiak nazioarteko elkartasuna eta lankidetza izan ziren.\nDinamika aberasgarria izan da, inondik ere. Zazpina pertsonako zazpi taldetan banatuta, talde bakoitzak herrialde bati dagokion dokumentazioa jaso du, alegia, aztertzeko aukeratu duten proiektua gauzatzen ari den herrialdekoa. Horretarako, talde bakoitzak ordenagailu bat erabili du jasotako informazioarekin lan egiteko. Azkenik, atsedenaldi labur baten ostean, talde bakoitzak bere lana aurkeztu du.\nUmeen eta Nerabeen Udal Kontseiluan landu diren esperientzietarako Udalaren laguntza daukaten Bilboko GKEak hauek dira: Itaka Escolapios, "Lehen hezkuntzako eskolen sarea zabaltzea eta hobetzea" proiektuarekin; ICLI, "Egoera ahulean dauden umeen hezkuntza eta gizarte arloko hobekuntza"; EDEX, "Sexu-eskubideen sustapena eta genero-berdintasuna gazteen artean"; Osalde, "Emakumeen eta umeen osasunaren arreta"; Huancavelicaren Lagunak, "Hezkuntzaren kalitatea hobetzea sustatuz Cappi-Los Uros-en"; Unicef, "Bidezko hezkuntza eta kalitatezkoa, indarkeriarik gabekoa, sustatzea"; eta Manos Unidas, "Emakumeen eta gazteen giza baliabideak sustatzea genero-indarkeriaren prebentzioaren bidez eta autonomia ekonomikoa bultzatzea".\nBATZORDEAREN BOGARREN BILERA\nAzaroaren 20an, Umeen Nazioarteko Eguneko ospakizunekin eta Umeen Eskubideen Konbentzioaren 30. urteurrenarekin bat etorrita, Umeen eta Nerabeen Udal Kontseilua bosgarren aldiz bildu zen. Bilera horretan -Juan Mari Aburto alkatea eta Juan Ibarretxe zinegotzia egon bertan egon ziren-, Uriko adin txikikoen ordezkari jardun zuten 46 neskato-mutikoek lan-batzordeetan aztertuko diren gaiak aukeratu zituzten.\nUdaleko sailetatik aurkeztu ziren 12 proposamenen artean, neskato-mutikoek lehenengo batzorde honetan aztertutako gaia aukeratu zuten: "Bilbotik Afrikara eta Hego Amerikara Ba al dakizu zer den Elkartasuna?, bai eta hurrengo saioetan landuko dituztenak ere: zabor-bilketa eta genero-berdintasuna.


Perricone MD Makillaje Ez Makillaje berehalako lausotzea 10g / 0.35 oz. | Beautyshop.ie\nHasiera / Brand New / Perricone MD Makillaje Ez Makillaje berehalako lausotzea 10g / 0.35 oz.\nPerricone MD Ez Makillaje Skincare Instant Blur, kamuflajeko akatsak lantzen dituen koloretako maiztasun ikaragarria da. Argi-neurgailuak efektu leuna lortzen du, poroak, deskoloratzeak eta akatsak berehala eta denboran zehar agertzea arindu eta ezkutatuz. Gehiegizko olioak kontrolatzen ditu eta distira txikitzen du. Zure makillajea iraungo baduzu ...\nPerricone MD Ez Makillaje larruazaleko zainketa berehalako lausotzea Kamuflaje akatsak egiteko balio duen eta koloretsuetarako maiztasun ikaragarria da.\nArgi-neurgailuak efektu leuna lortzen du, poroak, deskoloratzeak eta akatsak berehala eta denboran zehar agertzea arindu eta ezkutatuz. Gehiegizko olioak kontrolatzen ditu eta distira gutxitzen du, zure makillajea egun osoan zehar irautea ahalbidetuz. Erosotasun trinkoa eta trinkoa da.


Free chat Ibateguara. Ausazko arrotz doan txateatu berehala Ibateguara tik.\nFree chat Ibateguara\nOngi etorri Chatroulette IbateguaraEdozein lekutan, munduko pertsona aleatory bat konektatzeko. Chatroulette Ibateguara dezakezu honako aukeren artean aukeratu:- Guztiak pertsona mota Ibateguara doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nIbateguara hirien zerrenda:


Zopa osasungarriak gustu guztietarako | Consumer\nZopa osasungarriak gustu guztietarako\nKokaleku honetan zaude: Azala > Elikadura > Ondo jaten ikasten > Aurkezpen alternatiboa\nJaki desberdinak konbinatzeak jaki horiek sendagarri, digestibo, diuretiko, energetiko edo asetzaile bihurtzeko balio du.\nZopa bat prestatzeko hautatzen diren elikagaiek, osasungarria izateaz gain, terapeutikoa ere izatea lortzen dute. Saldekin eta kremekin batera, plater hau aukera erosoa eta gozagarria da, eta batez ere hotz handiko egunetan aprobetxa daiteke, zopa bero bat entsalada bat baino atseginagoa denean. Janari-konbinazio zabala onartzen du. Barazkien kasuan, zenbat eta barietate handiagoa izan, orduan eta handiagoa izango da elikagai kopurua eta mota.\nAsetzaileak eta energetikoak\nLehen plater gisa zopa bat aukeratzeak, bazkarian edo afarian, zentzu handia du argaltzeko dieta egiten bada. Ura da osagai ugariena eta, gainera, urdaila betetzean asetasun-sentsazioa lortzen duena. Errezetarako aukeratutako barazkien zuntzak ere badu eragina. Eta tenperaturak ere laguntzen du, elikagai beroek hotzek baino gehiago asetzen baitute.\nZopak, saldak eta kremak, gainera, energia gutxi ematen dutelako nabarmentzen dira, eta, beraz, oso egokiak dira menu hipokalorikoetan, nahiz eta kaltegarriak diren pertsona gosegabe, desnutrizio edo energia faltaren dietan. Zopa energia gutxikoa bada, kaloria eta proteina gehiagoko elikagaiak jateko gogoa kentzen du.\nCONSUMER eroski-ren errezetetan proposatutako 140 zopa- eta krema-errezetetatik erdiak errezeta arinak dira, oso egokiak gehiegizko pisua eta obesitatea izanez gero. Barietatea hain da handia non zopa juliana sinple baten zaporea gozatzen baita oilasko-saldarekin, txanpinoiekin, borrajekin edo porruekin.\nPlater energetikoagoa izan dadin, nahikoa da karbohidrato (zopa, semola, arroza, artoa, patata, lekaleak) eta proteina (haragi, arrain edo arrautza zatiak) gisa kaloriak ematen dituzten elikagaiak gehitzea. Hona hemen errezeta-liburuan ageri diren zopa elikagarrienetako batzuk: ganbak eta fideoak, arraina sagardotan, baratxuria ogi-mamiekin eta arrautza gogorrarekin, itsaskia zapo-medailoiarekin edo edozein lekale-krema garbantzuekin, ilarrekin, babarrunekin edo dilistekin.\nZopa diuretiko aberats bat prestatzeko, kipula, baratxuria eta porruak ez ezik, zaporea markatuko duten beste barazkiak ere erabili behar dira. Hosto berdeko barazkiek arintasuna eta hedapen-energia ematen dute (hondakinak kentzeko), eta, beraz, diuretikoenak dira. Zerrenda askotarikoa da, apioa, aza, brokolia edo brokolia, berroak, era guztietako letxugak, endibiak, eskarola, espinakak, borraja, lekak edo kanonigoak.\nUr eta potasio ugaritasuna eta sodio urritasuna direla eta, zainzuriek ere betetzen dute arazketa-funtzio hori. Zerba eta kanonigoen zopa kalabazarekin, brokoliarekin, zainzuriekin, lekekin edo borrajarekin has daiteke janaria.\nBalio mineralizatzailea duten zopak\nZopan eta uretan erabiltzen diren barazkiak mineral ugariko elementuak dira. Balio hori handitu egiten da haziak gehitzen badira, hala nola sesamo-haziak, ekilore- edo kalabaza-pipak (kaltzio, fosforo eta magnesio ugarikoak) eta fruitu lehorrak, hala nola intxaurrak edo hurrak. Algak ere noizbehinka erabil daitezke errezeta horien eduki minerala indartzeko. Hala ere, alga gehienen iodo-ugaritasuna (arame, hiziki, kombu, etab.) noizean behin jatea gomendatzen da, batez ere tiroide-arazoak edo hormona-nahaste horien aurrekari pertsonalak izanez gero.\nONGAILUAK: ZAPOREA BAINO GEHIAGO\nZopa baten zaporea indartzeko, salda kontzentratuko pastilla erabiltzen da gehien. Horren ondorioz, zapore biziagoa duen platera lortzen da, glutamato monosodikoaren (E621) kontzentrazioa dela eta. Gehigarri horren funtzioa elikagaiaren zaporea ahalik eta gatz gutxiena erantsiz indartzea da. Gehigarri gutxiago behar da dastamen-sentsazioa lortzeko, gatz-gozagarri gisa soilik erabiliko balitz bezala. Glutamatorik gabeko zopa ez da zaporetsua gatz-kontzentrazioa %0,75era iristen ez den arte. Baina glutamatoa duen zopa bera zaporetsua da, %0,40ko kontzentrazioarekin, ia erdia.\nAsiako sukaldaritza tradizionalean, sojaren deribatuak (adibidez, tamari saltsa) eta misoa dira gozagarri erabilienak. Platerari zapore gehiago emateaz gain, organismoaren digestioa aktibatzen dute elikagai hartzituak direlako. Zentzuz erabiltzea (koilaratxo bat errazio bakoitzeko) egokia da urdail delikatua dutenentzat eta jatorduen ondoren astuntasuna, sabelaldea handitzea eta flatulentzia sentitzen dutenentzat.\nZopen zaporea eta aroma alda daiteke espeziekin eta usain-belarrekin. Oregano, perrexil, erromero, erramu, piperbeltz, iltze edo intxaur muskatu apur batek zapore ukitu oso atsegina ematen dio errezetari.\nKOLOREA GARRANTZITSUA DA\nKolore anitz eta deigarriek zopak eta kremak erakargarriagoak eta erakargarriagoak bihurtzen dituzte. Faktore hori oso baliagarria da txikiek jan ditzaten. Aukera bat da tomatea, azenarioa, zerbak, kalabaza edo erremolatxa, platera elikagai erregulatzailez aberasten duten barazkiak, hala nola bitaminak, mineralak, zuntza eta antioxidatzaileak. Errezetak prestatzeko modua funtsezkoa da menu desberdinak eta gustukoagoak lortzeko.\nerrezetak kremak plato-eu zapore zopa\nIkus gehiago honi buruz: Aurkezpen alternatiboa


Tagalo datazio: Ezagutu Tagalo singles bila maite Elite Singles - BIDEOA CHAT №1 - bideoa Datazio neska online\nTagalo datazio: Ezagutu Tagalo singles bila maite Elite Singles\nD, idatziz Psikologia, Gaur egun\nGwendolyn Seidman Phpsikologia, gaur egun, bloga itxi-topaketa, zer-nahi-behar-jakin-duzu-saiatu-online-datazio Bila datazio larriak. Aurkitu zure epe luzerako maite dituzten Elite Singleak, datazio web orri bat zentratzen harremanak eta larriak lankidetzak. Bete nahi norbait bezala askoz txakur bat maitalea gisa duzu. Behar bat bazkide nori lavishing animalien maitasuna besterik ez da bezain garrantzitsua giza amodioa.\nZoritxarrez, hori ez da nahitaez horrela\nElite Singles da perfektua online dating helmuga aurkitzeko zure ikaskide maskota maitalea.\nOfizialki hirugarren handiena erlijioa AEBETAN, bakar Budisten aspaldidanik zeuden.\nElite Singles da hemen konektatu Budista singles bilatzen harreman serio bat egiteko. Interesaturik bilera bezala-zabaltasuna Tagalo singles GUREKIN? Gero ve leku egokian etorri. Geure buruari harrotasunez dugu gure adimentsua kideak, bat baino gehiago eduki horrek, gutxienez lizentziatura titulua eta bera dute helburu - aurkitu epe luzeko maitasuna eta konpromisoa. Batu Elite Singles Tagalo topaketak, gaur egun, eta ikusi nor bete ahal izango duzu. American Tagalo komunitatea hazten jarraitzen du, azkar, erraza izan behar du, bete singles ulertzen duten zure konexioa Filipinetan, eskubidea. Bilera Tagalo singles nor dira bila, epe luzerako harreman bat zaila izan daiteke, eta horregatik, zentzuzkoa da etorri plataforma bat, non denek da bilatzen gauza bera. Atseden dezakezu ziurtatu kideak Elite Singles hartu maitasun bila serio eta hori dugu partida duzun arabera, zure balioak, bizimodua eta bizitza helburuak. Gero eta gehiago, Tagalo singles dira inflexio datazio guneak maitasuna aurkitu. Da, besterik gabe, modurik onena izan parekatzen duten pertsonak benetan nahi duzu izan datazio eta bera dute harreman gurari egin duzun bezala. Ulertzen dugu esangura ari parekatuta norbait akzioak zure interesak, helburuak eta aurrekariak, hau da, zergatik dugun handi luzerak joan laguntza horiek aurkituko duzu. Erabiliz adimentsua matchmaking, ezin dugu zure aukerak handitzeko maitasuna aurkitzeko ahalik eta gehien.\nDugu erabat onartzen zure bilaketa bazkide bat aurkitzeko duten akzioak zure outlook bizitza.\nBilatzen ari zaren bada gune bat asetzeko emakume edo zure ametsetako gizona, hemen gaude laguntzeko. Sortu sinatu gure Elite Singles plataforma ezin da errazagoa. Besterik ez duzu sortu eta igo zure profila - zehaztea zure interes pertsonalak eta batzuk ematen digu ikuspegi bat nor zaren daude pertsona gisa eta zein Tagalo singles osagarri izango litzateke zure pertsonaia. Hurrengo, idei duzu zure harreman pertsonalak itxaropenak eta eskakizunak duzu, beraz, ezagutzen duzun pertsona ari parekatzen bila ari dira gauza bera. Azkenik, ahal izango duzu eseri, erlaxatu eta gozatu zure denbora librea, berriz, ez dugu egun bat.\nEdo, ahal duzun bilaketa-profilak zeure burua erabiliz gure erabilgarri 'ezagutu duzu' eginbidea betetzen, are gehiago, handia singleak.\nHonek aukera ematen du ezagutzeko profila bilatzen ari zaren, irakurri buruz gehiago jende interesgarria eta bila ezazu zure partida izan nahi baduzu gehiago aktibo prozesuan. I At Elite Singleak, dugu oraindik egiteko konpromisoa zure maitasun bila bezala, erraz eta azkar gisa ahalik eta. Guk ere jakin nahi ahal izango duzu, gurekin konfiantza, orduan, zure online segurtasuna. Gure bezeroarentzako arreta-zerbitzua da, none bigarren, bakoitzaren profila ari eskuz berrikusi eta taldeak, alde batetik, edozein kontsulta egiteko behar duzu.\nZure pribatutasuna da gure lehentasun handienarekin, dugu, beraz, erabilera-Eskuliburu Osora Egiaztatzea, SSL Enkriptatzea eta Iruzurra Detektatzeko Sistema, ziur kide sentitzen segurua konektatuta.\nGuztiak sentikorra datuak enkriptatzen da, eta ezin izango da agerian edozein hirugarren edo beste kideak.\nbitartean eta buruz. Ordena egiteko bizitza errazagoa, berriz, oraindik edonon duzun, egin dugu aplikazioa oso erraza da erabiltzeko, eta guztiak eskaintzen ditu ezaugarri berdinak mahaigainean gunean. Horrek esan nahi du ahal izango duzu bete, nortasun test edonoiz, anyplace. Ere ikus ditzakezu nork bisitatzen zure profila, eskaera gehiago argazkiak eta berriketan mugagabea posta-komunikazioa. Topaketak joan ezin izan errazagoa da, beraz, egin ahal izango duzu, gehien zure free, aisialdia. Ezagutzen dugu, pertsona batzuk ez dira datazio jokoa pixka bat, eta eskertzen laguntza batzuk urratsak. Hori dela eta, bat eskaintzen dugu online aldizkari ugari erabilgarria aholkularitza eta artikulu buruz. Gwendolyn Seidman Ph. D, idatziz Psikologia, Gaur egun. psikologia, gaur egun, bloga itxi-topaketa, zer-nahi-behar-jakin-duzu-saiatu-online dating.\nBenetako Datazio gune. Nahi dutenentzat betetzen ederra neska, neskak gustuko duten txat, tipo bat\nLive-video-chatti - tyttöjen\nonline chat erruleta Datazio gune free izen-ematea Datazio izen-ematea free Free chat zure telefonoa for free free video chat gelak izen-ematea gabe free video chat Datazio izen-ematea gabe video chat Datazio video hitzaldian online izen-ematea gabe online Datazio chat erruleta urte


Ramon Barrutia: "AUKEAri erantzuna" - - Goiena.eus\nRamon Barrutia: "AUKEAri erantzuna"\nRamon Barrutia 2011-06-18 02:00\nPasa den ekainaren 8an AUKEAko presidenteak publiko egindako prentsa oharrean adierazitakoak erantzuteko...\n... Arrasate Errugbi Taldeko Zuzendaritza Batzordeak honako hau argitu nahi du:\n1-Maiatzaren 20an, eta AUKEAko sarrera-zigiluan adierazten den moduan, Mojategiko instalakuntzak erabiltzeko eskaera egin zuen Arrasate Errugbi Taldeak, bertan burutu behar zen ikastaroaren nondik norakoak azaltzen zituen txosten ofizialarekin batera.\n2-Eskaera hori maiatzaren 30ean AUKEAko Zuzendaritza Batzordeak egindako bilerako gai-zerrendaren barruan sartu zuten, eta bertan eztabaidatutakoaren inguruan ez du ezer adierazi nahi Arrasate Errugbi Taldeak.\n3-Antzeko aurrekariarekin topo egiteko 2008. urteko iraila/ekainera jo behar dugu, orduan Arrasate Errugbi Taldeak Euskal Errugbi Federazioarekin batera hastapen ikastaro bat burutu baitzuen, eta orduan hori burutzeko ezarritako doako baldintzak oraingo ikastaro honetarako eskatutakoen antzekoak izan ziren.\n4-Intzidentzia hauen aurrean Arrasate Errugbi Taldearen aurreneko helburua AUKEAko langileen erantzukizuna salbatzea izan da, eta ondoren teknifikazio ikastaroa burutzea, bertan izena eman zuten pertsonek gatazka honekin inongo erlaziorik ez izanda euren eskubidea zelako.\nKluben eta AUKEAren arteko harremana bere horretara bueltatzeko prest gaude, eta hori Udal Gobernu berriarekin lortzeko itxaropena dugu. Bitartean, Arrasate Errugbi Taldeak ez dio gai honen inguruko beste adierazpen publikori erantzungo.\nRamon Barrutia Urreta\n(Arrasate Errugbi Taldeko presidentea)


"Al Andaluseko aztarnen atzetik: historia eta arkeologia ll" ikastaroan parte hartzeko izen ematea zabalik da - Bidasoko Hitza : Bidasoko Hitza\n"Al Andaluseko aztarnen atzetik: historia eta arkeologia ll" ikastaroan parte hartzeko izen ematea zabalik da\nProposamen berri bat ere aurkeztu du museoak 'Oiasso nahieran', sare sozialen bidez jarraitzaileek hitzaldiaren gaia aukeratu ahalko dute.\nDatozen egunetako egitaraua argitaratu du Oiasso museoak, guztira hiru ekintza antolatu dituzte.\nMartxoaren 2an “Al Andaluseko aztarnen atzetik: historia eta arkeologia II” ikastaroan izen emateko epea zabalduko da. Apiriletik ekainera bitarte eskainiko dituzte 12 hitzaldiak, bi txandatan banatuta. Online txanda bat ere eskainiko dute, apirilaren 6tik ekainaren 22 bitarte.\nParte hartzeko izena eman behar da, museora gerturatuz edo 943 63 93 53 telefonora deituz. 65 euro balio du ikastaroak, eta informazio praktikoa emateko dosier bat eta eskola bakoitzaren ondorengo laburpen bat eskuratuko ditu parte hartzaileak.\nBerrikuntza bat ere aurkeztu dute gaur: Oiasso nahieran. Bi hilabetean behin, sare sozialak erabiliz Antzinako Historiari buruzko lau gai aurkeztuko ditu museoak, eta jarraitzaileek gehien interesatzen zaiena bozkatzeko aukera izango dute.\nGai bozkatuena zein den martxoaren 24an esango dute, eta egunean bertan arratsaldeko zazpietan eskainiko dute ordubeteko hitzaldia. Sarrera doakoa da eta martxoaren 8an jarriko da martxan dinamika.\nAukeratu beharreko gaien artean, “Troiako Gerra. Historia eta mitoa”, “Kaligula, eromenaren eta krimenaren artean.”, “Antzinateko zazpi mirariak” eta “Nor ziren bagaudak?” proposatu dituzte.\nBestalde, ostegun honetan, hilak 25, “Kontaiguzu dakizuna” ekimenaren bigarren saioa hasiko da. Conchi Ruiz eta Joseba Arzak hartuko dute parte. Ruizek Tarazonako ondare historiko eta kultural aberatsaz hitz egingo du, eta Joseba Arzak “Antzeztokiak: arkitektura eta agertokiak” izeneko solasaldia eskainiko du.


Elhuyarrek, Bizilaberen #NikEtxeanEsperimentuak proposamenaren maiatzeko egutegiari gaur, maiatzak 29, emango dio amaiera, Lorea Argarate Zubia ikertzaile eta musikari bilbotarrari eginiko elkarrizketarekin. Maiatzean zehar, mota desberdineko 16 erronka eta...\nUstekabean, funtzionalitatea ireki du gaur Twitterrek bere ordenagailuko web bertsioan: txio programazioa. Datozen 18 hilabeteetan edozein unetan programatu dezakezu txio bidalketa bat. Partzialki euskaratuta dago, oker txikiren batekin eta ingelesezko terminoen nahaketarekin, baina erraz ulertu eta...\nZabalik da aurtengo deialdia EIZIEk antolatzen duen Literatura Unibertsala bildumarako itzulpen-lehiaketan. Lau liburu hautatu dira, eta jatorrizkoen laginak jarri ditu antolakuntzak lehiatzailearen eskura. Kate Chopin, Maryse Condé, Edna O’Brien eta Tayeb Salih dira hautaturi...\nDonostiako Tabakalera kultura zentroak Etxean ekimenarekin antolaturikoen artean, gaur 19.00etan ikus-entzunezkoen inguruko jardunaldi bat izango da, bideo-konferentzia eran, 2deo ikus-entzunezkoen laborategiak antolatua. Vimeo plataformaren bidez izango emisioa, baina Tabakaleraren webguneko orri h...\nTopalabe taldearen hausnarketak, eremu digitalaz apunte batzuk\nTopalabe taldea Euskaltzaleen Topaguneak duen hausnarketa-taldea edo think tank moduko bat da, eta bere hausnarketa prozesuaren berri eman du, "Berrindartu eta jauzi" izeneko dokumentuaren bidez. Dokumentu sakon eta mamitsua da, baina puntu batzuk ekarri nahi izan ditugu hona, Sustaturen esparriu di...


La Planche - Wikipedia, entziklopedia askea.\n47° 00′ 59″ N, 1° 26′ 07″ W / 47.0164°N,1.4353°W / 47.0164; -1.4353Koordenatuak: 47° 00′ 59″ N, 1° 26′ 07″ W / 47.0164°N,1.4353°W / 47.0164; -1.4353\nAigrefeuille-sur-Maine, Montbert, Remouillé, Vieillevigne, Saint-Philbert-de-Bouaine eta Montaigu-Vendée (en)\n2.670 (2018ko urtarrilaren 1a)\n1.331 (%49.9) 1.309 (%49)\nLa Planche (,, frantsesez eta ofizialki: La Planche) bretainiako udalerria da. Administratiboki Frantziako Loira Atlantikoa departamenduan dago, Loirerria eskualdean. 2013an 2.297 biztanle zituen.\n2007an La Planche udalerrian erroldatutako biztanleak 2.297 ziren. Familiak 853 ziren, horien artean 209 pertsona bakarrekoak ziren (67 bakarrik bizi ziren gizonak eta 142 bakarrik bizi ziren emakumeak), 233 seme-alabarik gabeko familiak ziren, 344 seme-alabak dituzten bikoteak ziren eta 67 seme-alabak dituzten guraso-bakarreko familiak ziren.\n2007an 930 etxebizitza zeuden, 882 familiaren etxebizitza nagusia ziren, 11 bigarren erresidentzia ziren eta 38 hutsik zeuden. 911 etxeak ziren eta 13 apartamentuak ziren. 882 etxebizitza nagusietatik 690 bere jabearen bizilekua ziren, 177 alokairuan okupaturik zeuden eta 15 doan lagata zeuden; 3 etxek gela bat zuten, 61 etxek bi zituzten, 98 etxek hiru zituzten, 201 etxek lau zituzten eta 518 etxek bost zituzten. 736 etxek euren parking plaza propioa zuten azpian. 338 etxetan ibilgailu bat zegoen eta 466 etxetan bat baino gehiago zituzten.\nLa Planche udalerriko biztanleria-piramidea 2009an .\n2007an lan egiteko adina zuten pertsonak 1.503 ziren, horien artean 1.206 aktiboak ziren eta 297 inaktiboak ziren. 1.206 pertsona aktiboetatik 1.150 lanean zeuden (630 gizon eta 520 emakume) eta 56 langabezian zeuden (20 gizon eta 36 emakume). 297 pertsona inaktiboetatik 128 erretiraturik zeuden, 102 ikasten zeuden eta 67 "bestelako inaktibo" gisa sailkaturik zeuden.\n2009an La Planche udalerrian 897 unitate fiskal zeuden, 2.313 pertsonek osaturik. Pertsona bakoitzeko diru-sarrera fiskalaren mediana urteko 16.849 euro zen.\n2007an zeuden 73 komertzioetatik, 1 janari enpresa zen, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 25 eraikuntza enpresak ziren, 11 ibilgailuen saltze eta konpontze enpresak ziren, 4 garraio enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 5 finantziazio enpresak ziren, 4 higiezinen enpresak ziren, 6 zerbitzu enpresak ziren, 3 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 38 zerbitzu publikoetatik, 1 posta bulegoa zen, 2 banku bulegoak, 3 ibilgailuen konpontzeko eta nekazaritza tresnetako lantokiak, 1 autoeskola, 4 igeltseroak, 4 margolariak, 8 zurginak, 4 iturginak, 3 argiketariak, 1 eraikuntza enpresa, 2 ile apaindegiak, 1 jatetxe, 2 higiezinen agentziak eta 2 apaindegiak.\n2009an zeuden 4 establezimendu komertzialetatik, 1 120 m2 baino gutxiagoko denda zen, 1 okindegi zen, 1 harategi zen eta 1 lore-denda zen.\n2000. urtean La Planche udalerrian 44 nekazaritza-ustiategi zeuden, 2.356 hektarea erabiltzen.\nVieillevigne (5,1 km)\nMontbert (5,9 km)\nRemouillé (6,2 km)\nGeneston (7,3 km)\nAigrefeuille-sur-Maine (7,3 km)\nSaint-Philbert-de-Bouaine (7,5 km)\nMultimedia: La Planche\nBNF: 15260296v (data)\nOrriaren azken aldaketa: 11 martxoa 2021, 12:45.


Estibaus » “Adams Challenge” itsasontzi berezia\n« “Exhumando fosas, recuperamos dignidades”\nPinceladas (III) »\n“Adams Challenge” itsasontzi berezia\n2009, Martxoak 7\nBuenavista guretzat mundu zabalera irekitako ate bat da. Buenavistako kaietan klase eta leku guztietako ontziak amarratu dituzte, mundu osoko marinel xumeak eta pertsonaje nagusiak heldu dira, eta ontzien sotoetan espezie guztietako produktuak.\nGaur egun ere, Buenavistan aurkitzen dugu itsasoaren lilura. Erlojuaren kaian, Oleta eta Buenavistaren artean, amarratu dute 85 metroko eslora duen ontzi handi bat, jostailu itxura duena.\n“Adams Challenge” ontzia da, Eskoziako Aberdeen-go matrikula duena, itsasoratu berria. Zumaiako Balenciaga ontzioletan egin dute eta Gipuzkoan inoiz eraiki den handienetakoa da. Pasaiara ekarri dute ekipamendua osatzeko eta itsasoan egin beharreko probak egiteko. Itsasontzi berezia da: brankan plataforma altu bat dauka helikopteroak hartzeko prestatua, zubiaren egitura erraldoia da eslorarekiko, eta popa aldean erantsi dizkioten ekipamenduak aipagarriak dira, gure portuan behintzat. Esan digutenez, Pertsiar Golkoko petrolio-plataformetan lan egiteko prestatu dute, ur-azpiko mantentze lanak egiteko eta horretarako, hain zuzen ere, sakonera handietan lan egin behar duten urpekarientzako ganbera hiperbarikoaz horniturik dago.\nZumaiako ontziolatik atzeraka atera behar izan zuten maniobra zail bezain ikusgarri batez, Baleike-k interneten zintzilikatu duen bideoan ikus daitekeen bezala.\nEsan bezala, itsaso-ingeniaritzaren lan berezi bat da Buenavistan ikus dezakegun hau.\nEtiketak: Buenavista, bideoak, portua


Artetsu Sariak - Euskal Herriko Artisautza Sariak\nEuskal Herriko Artisautza Sariak\n2008eko sarituen argazkia\nUrriaren 16ko bilkuran, Arbasoren Batzar Nazionalak ondoko erabakiak hartu zituen: 2008ko Artetsu sarietako bat DURANGO TELEBISTA hedabideari ematea ondoko arrazoiengatik: 12. Euskal Dendaren jarraipen txukuna egiteagatik.\nUrriaren 16ko bilkuran, Arbasoren Batzar Nazionalak ondoko erabakiak hartu zituen: "Erakundeak" ataleko -2008ko Artetsu Saria- Bakioko Udalari ematea. Gure artisautza irmoki babesteagatik eta, hamar urteotan, gure elkartearekin buruz buru egindako lanagatik, eta Bakiokoko Artisautza Azokan ARBASOri artisautza atala egiten uztean erakutsitako konfiantzagatik.\nUrriaren 16ko bilkuran, Arbasoren Batzar Nazionalak ondoko erabakiak hartu zituen: Gure herriaren kultura, ohiturak eta lanbide tradizionalak hedatzeko egin duen lanagatik, 2008ko Artetsu Sarietako bat ematea Juan Garmendia Larrañaga etnografoari.\nJose Mari Arriaga\nUrriaren 16ko bilkuran, Arbasoren Batzar Nazionalak ondoko erabakiak hartu zituen: "Bizitza osoa" ataleko 2008ko Artetsu saria Arriaga Arrinda, Jose Mari jaunari ematea. Aipagarriak dira egin duen ibilbidea, artisautzari eman diona eta bere giza jokabidea. Eskerrak eman nahi dizkiogu artisauen lana -alde profesionala zein gizatiarra- Euskal Herrian barrena goraipatu eta hedatu izanagatik.\nAurkezlea: Gurutze Beitia y Bernat Vidal\nArgazkiak: Julen Uribe\n© Arbaso artisautza@arbaso.com www.arbaso.com


Heriotzak 1,3% murriztu ziren iaz Euskadin | El Correo\nZurekinHeriotzak 1,3% murriztu ziren iaz Euskadin\nHeriotzak 1,3% murriztu ziren iaz Euskadin\nIaz heriotza baino jaiotza gehiago egon ziren. / Ignacio Pérez\nGuztira 21.222 pertsona hil ziren 2016an\nEuskadin 21.222 heriotza izan ziren iaz, aurreko urtean baino %1,3 gutxiago. 10.783 gizonezko eta 10.439 emakumezko hil ziren, eta hilabetearen arabera, abendua izan zen heriotza kopuru handiena izan zuena (2.059), eta ekaina txikiena izan zuena (1.589), Eustaten datuen arabera.\nHalaber, 2016an, 100 urte edo gehiagoko 294 pertsona hil ziren, eta haien artean %84,4 emakumeak ziren. 100 urteak beteak dituztenen heriotza kopurua handituz joan da azken urteetan, eta 2015ean izan zen gehienezko historikoa (344 pertsona).\nIaz hildako pertsonen batez besteko adina 80 urteetan kokatu zen; hamar urte lehenago, 2006an, berriz, 76,6 urteetan, hau da, 3,4 urte gehitu da batez bestekoa azkeneko hamarkadan. 2016an, 76,8 urterekin hil ziren batez beste gizonezkoak, eta 83,4 urterekin emakumezkoak; 2006an, berriz, 72,9 urte eta 80,9 urte izan ziren batez bestekoak, hurrenez hurren. Ondorioz, azken hamar urteotan, gizonen batez besteko heriotza adina 3,9 urte igo da, eta emakumeena 2,5 urte.\nBestalde, hazkunde begetatiboa negatiboa izan zen 2016an, heriotza baino 2.982 jaiotza gutxiago izan baitziren. Lurraldeen arabera, saldoak negatiboak izan ziren Bizkaian eta Gipuzkoan, 2.608 eta 761 pertsona galdu baitzituzten, hurrenez hurren; aitzitik, Arabaren kasuan, hildakoen kopurua jaiotzena baino txikiagoa izan zen eta, beraz, positiboa izan zen saldoa 387 pertsonatan.\nHaurren heriotza tasari dagokionez, urte bat baino gutxiagoko 46 haur hil ziren iaz EAEn. Jaioberrien heriotza tasa, bizialdiko aurreneko 28 egunei dagokienez, 26 hildakokoa izan zen; haietatik hamar aurreneko 24 orduetan hil ziren, eta 12 aurreneko astean. Urte batetik beherakoen artean, hildako guztien %39,1 neskak izan ziren.\nPrograma de fiestas de Derio 2018: San Ignacio Jaiak\nMundaka festival: olatuak, musika eta gastronomia Hondakinen birzikletako 29 euskal proiektuk 657.000 euroko finantzaketa lortu dute


Irekia Eusko Jaurlaritza - Gobierno Vasco :: Beatriz Artolazabal: “Haurrei eta nerabeei arreta emateko Zeuk Esan zerbitzua zabaltzen ari da”\nBeatriz Artolazabal: “Haurrei eta nerabeei…\n<img src="https://www.irekia.euskadi.eus/uploads/cover_photos/53760/original/24_04_19_Zeuk_Esan.jpg" style="max-width:100%" alt="" />\nBihar, osteguna, apirilak 25, Haurren Tratu Txarren Aurkako Nazioarteko Eguna\n2018 kontsulta-kopururik handieneko bigarren urtea izan da\nZeuk Esan zerbitzua batez ere garatzen da haurrei eta nerabeei informazioa, orientazioa eta aholkua emateko 116111 telefono-zenbakiaren bidez, eta iaz 843 kontsulta jaso zituen\n2018´an adingabeek egindako kontsulten % 94,5 12 urtetik 18 urtera bitarteko gaztetxoek egin zituzten\nFamilietara edo inguruko helduengana jo nahi ez duten edo jo ezin duten eta arazo baten irtenbiderik aurkitzen ez duten neska-mutilek erabil dezakete\nTelefonoaren beste aldean adingabeekiko tratuan esperientzia duen psikologo bat edo gizarte-hezitzaile bat egotea laguntza eraginkorra izan daiteke\nNerabeek berdinen arteko harremanekin, harreman afektibo-sexualekin eta familia-harremanekin zerikusia duten gaiak planteatzen dituzte\nVG 2019 04 24\nEusko Jaurlaritzako Enpleguko eta Gizarte Politiketako sailburu Beatriz Artolazabalek adierazi du bihar, osteguna, apirilak 25, Haurren Tratu Txarren Aurkako Nazioarteko Eguna dela eta batez ere 116111 telefono-zenbakiaren bidez haurrei eta nerabeei informazioa, orientazioa eta aholkua emateko Zeuk Esan zerbitzua zabaltzen ari dela eta 2018an 843 harreman ezarri zirela eta 979 kontsulta sortu zirela. Horietako gehienak, % 90, telefono-bidez egin ziren 116111 telefono-zenbakian; gainerako % 10 zerbitzuko postontziaren bidez iritsi ziren.\nDatu horiek egiaztatzen dute finkatu egin dela haurrei eta nerabeei informazioa, orientazioa eta aholkua emateko Zeuk Esan zerbitzua eta 2018a izan dela Zeuk Esan zerbitzua 2010ean abian jarri zenetik kontsulta-gehien izan den bigarren urtea, bai eta lau lauhilekoen arteko oreka handieneko urtea ere. Zerrendan lehenengo lekuan 2011 dago, sustapen-kanpainak 1.436 kontsulta artatzeko bidea eman baitzuen. 2017an 621 kontsulta artatu ziren, 2018an baino 222 gutxiago.\nIgoera horrek adierazten du, Beatriz Artolazabalen ustez, “gero eta jende gehiagok duela baliabide honen eta bere erabilgarritasunaren berri”. Alde horretatik, Artolazabal sailburuak azpimarratu du eskolaren esparruan egiten den lana: “familietara edo inguruko helduengana jo nahi ez duten edo jo ezin duten eta arazo txiki edo handi baten irtenbiderik aurkitzen ez duten neska-mutilentzat benetan baliagarria da zerbitzua. Psikologian edo gizarte-hezkuntzan prestatuta dagoen eta adingabeekiko tratuan esperientzia duen pertsona bat telefonoaren beste aldean izatea laguntza lortzeko beste aukera bat izaten da beti”.\nArtolazabalek zehaztu duenez, kontsulten % 58 (489) adingabeek egin zituzten, eta % 42 (354) helduek. Horien artean, gurasoek egindako kontsultak % 56,2 izan ziren. Gainerakoak honela banatzen dira: profesionalek, % 25,4; bigarren edo hirugarren mailako familiartekoek, % 7,3; eta adingabearekin familia-harremanik ez duten pertsona helduek % 11,1.\n“Adingabeen artean, nerabeak dira zerbitzua gehien erabiltzen dutenak, eta kezkatzen eta planteatzen dituzten gaiak harremanekin zerikusia dutenak dira: berdinen arteko harremanak, harreman afektibo-sexualak eta familia-harremanak”, adierazi du Artolazabalek. Zehazki, 2018an adingabeek egindako kontsulten % 94,5 12 urtetik 18 urtera bitarteko gaztetxoek egin zituzten. Eta generoen arabera, neskek gehiago deitzen dute; izan ere, deien % 74 neska adingabeek egin zituzten, eta mutil adingabeek, berriz, % 26.\nHorrez gainera, Zeuk Esan zerbitzuak iaz 804 argitalpen egin zituen gizarte-sareen, blogen eta aldizkarien bidez “prebentzio, sentsibilizazio, informazio eta prestakuntza lanaren baitan”, esan du Beatriz Artolazabalek. Lan hori egiten da lehen mailako hartzaileekin, hau da, adingabeekin, eta bigarren mailakoekin: familiekin, eskolarekin, haurren eta gazteen arloko profesionalekin eta helduekin, oro har.\nBeatriz Artolazabalek adierazi du aurten, 2019an, berritu egingo dela zerbitzuaren irudia logotipo berri batekin, eta material berriak (besteak beste, posterrak, pegatinak, liburu-markatzaileak, liburuxkak eta bideoak) sortuko direla “adingabeek zerbitzuaren berri izatea sustatzeko. Zeuk Esan zerbitzuaren erabiltzaile izan daitezkeenak etengabe berritzen dira eta gure ahaleginak iraunkorra izan behar du”.\nEnpleguko eta Gizarte Politiketako sailburuak azpimarratu du Zeuk Esan zerbitzuko 116111 telefono-zenbakiaren atzean dagoen profesional-taldeak egiten duen orientazio, aholkularitza eta informazio lana, eta gogoratu du zerbitzua konfidentziala dela, 116111 zenbakira egiten diren deiak doakoak eta anonimoak baitira eta ez baitute arrastorik uzten fakturan.\nTelefonoaz gainera, Zeuk Esan zerbitzuak beste komunikazio-bide batzuk ere eskaintzen ditu, hala nola, gizarte-sareak (@Zeukesan Twitter, Facebook eta Instagram bidez), www.euskadi.eus/zeukesan webgunea, Youtubeko kanala (https://www.youtube.com/user/Zeukesan) eta adingabeen bloga (http://zeukesan.blog.euskadi.eus).\nRT @Zeukesan: 📞 El servicio @Zeukesan de atención a infancia y adolescencia extiende su utilidad ➡ https://t.co/Fb9qGqmeF3 https://t.co/qr…\n📞 El servicio @Zeukesan de atención a infancia y adolescencia extiende su utilidad ➡ https://t.co/Fb9qGqmeF3 https://t.co/qrZ5LHOjD4\n24_04_19_Zeuk_Esan.jpg 2 MB (jpg)